הוועדה המיוחדת לפניות הציבור, כנסת 20, פרוטוקול מספר 74, 2016-09-28 00:00

ישראל אייכלר: אנחנו פותחים את הישיבה של הוועדה לפניות הציבור.

ישראל אייכלר: הנושא שתכננו הוא היערכות חברות התחבורה לקראת חגי תשרי: התחבורה הציבורית בכותל המערבי והתחבורה הציבורית הבין-עירונית, על כל הסבל המשתמע.

ישראל אייכלר: אבל הבוקר התבשרנו על פטירתו של הנשיא לשעבר שמעון פרס, שהיה גם ראש ממשלה, שר הביטחון, שר החוץ – וגם שר התחבורה, כך שזה מאוד רלוונטי לדבר עליו גם בעניין הזה, למרות שיש דברים הרבה יותר חשובים לגבי שמעון פרס ז"ל.

ישראל אייכלר: אני הכרתי אותו מקרוב לפני 28 שנים, כאשר הוא ביקר את כבוד קדושת האדמו"ר מבעלז שליט"א.

ישראל אייכלר: היו לי איתו הרבה שיחות, במשך הרבה שנים, ואני לא יודע מאיפה להתחיל.

ישראל אייכלר: אני יכול להתחיל מהסוף.

ישראל אייכלר: לפני כמה חודשים הוא אמר לי דבר חוכמה, משפט כללי מאוד מעניין.

ישראל אייכלר: זה היה כאשר נשיא המדינה רובי ריבלין ישב שבעה וביקר אותו נשיא המדינה לשעבר שמעון פרס.

ישראל אייכלר: כשבאתי לנחם הוא אמר לי משפט כזה: זקנה וצעירות אינן עניין של גיל: כל זמן שיש לאדם שאיפות וחלומות לעתיד יותר מאשר זיכרונות והישגים מהעבר, הוא אדם צעיר; מרגע שהוא מתחיל לדבר על ההישגים ועל נוסטלגיה ועל זיכרונות העבר יותר מאשר השאיפות והחלומות לעתיד, הוא כבר זקן.

ישראל אייכלר: זה המשפט האחרון ששמעתי ממנו בחייו.

ישראל אייכלר: אבל היו לנו משפטים הרבה יותר משמעותיים.

ישראל אייכלר: קודם כול הוא סיפר לי אישית שכשהוא עלה לארץ סבא שלו, שהיה תלמיד ישיבת וולוז'ין, לקח אותו לחפץ חיים, זכותו תגן עלינו, והוא קיבל ברכה ממנו לאריכות ימים.

ישראל אייכלר: דבר שני שהוא סיפר, ולא רק לי אלא הרבה פעמים, זה שסבא שלו, כשהוא נפרד ממנו כשהוא עלה לארץ ישראל עם אביו, אמר לו: תזכור להיות יהודי.

ישראל אייכלר: היו כאלה שרצו לשכנע אותו שצריך ליצור עם עברי במקום העם היהודי, ועוד כל מיני חלומות שהיו לכנענים למיניהם בכל הדורות – אבל שמעון פרס לא קנה את זה.

ישראל אייכלר: רק לפני כמה חודשים שמעתי אותו בשמחת שבע ברכות אצל הנכד של הרב עובדיה יוסף, בנו של הראשון לציון רבי יצחק יוסף.

ישראל אייכלר: הוא דיבר שם על החשיבות של לימוד התורה וקיום התורה בעם ישראל בצורה שאף אדם חרדי לא היה יכול לדבר כך.

ישראל אייכלר: הוא היה איש שדיבר על המדע והטכנולוגיה ועל הפיתוח ועל כל המעמד של העם היהודי בעולם – ואז הוא אמר שכל המדעים וכל הטכנולוגיות הם מאוד חשובים, אבל את זה יכולה לעשות כל אומה בעולם, בעוד שבלי תורת ישראל, בלי האמונה ובלי התורה, אין עם יהודי.

ישראל אייכלר: כך הוא דיבר.

ישראל אייכלר: למרות שאני חייב לומר שאחד מתלמידיו פעם אמר לי: "העם היהודי ומדינת ישראל וקיומה של מדינת ישראל זה פונקציה מכך שאומות העולם לא רצו לקבל את העם היהודי בכל מצב, גם כשניסינו להשתלב, ולכן הוקמה המדינה – כשלב ביניים לקבלת העם היהודי לציוויליזציה העולמית; אבל אם הילדים שלי יחליטו שטוב להם להתבולל ולחיות בחוץ לארץ – אני לא רואה בזה שום אסון".

ישראל אייכלר: את זה אמר לי אחד מתלמידיו הקרובים.

ישראל אייכלר: ואני אמרתי לו אז ששמעון פרס בשעתו, כשהוא היה שר החוץ אצל שמיר, שאז עוד לא היה אינטרנט וכל הדברים האלה אבל כן היה אם-טי-וי, שזו איזה טלוויזיה עולמית שהיו שרים בגרמניה שירים עולמיים והנוער מאוד התחבר לזה – הוא אמר לי שהוא מודאג שהעם היהודי ייקלע לכפר הגלובלי.

ישראל אייכלר: הוא הרי הסתכל על הקוסמוס, על כדור הארץ, מלמעלה, והוא אמר שהעולם יהפוך לכפר גלובלי ואז לא תהיה שום משמעות לזהות היהודית, כי אם הנוער יחיה מפי האם-טי-וי אז מה הסיבה תהיה לו לחיות דווקא פה בארץ הזאת.

ישראל אייכלר: ואת זה הוא אמר לי בסוף שנות ה-80, כשהוא היה ברוטציה עם יצחק שמיר.

ישראל אייכלר: כבר אז הוא ראה את הסכנה של הכפר הגלובלי לנוער הישראלי, לעם ישראל ולמדינת ישראל.

ישראל אייכלר: הוא אמר לי עוד כל מיני דברים, אבל יש לו זכות אחת שאותה אי אפשר לקחת ממנו וגם אין מישהו אחר שיכול לקחת לעצמו את הזכות הזאת כמוהו – ההחלטה שלימוד תורה ועולם התורה הוא חלק בלתי נפרד מהמערך הביטחוני של עם ישראל.

ישראל אייכלר: הוא היה הראשון, בימי בן גוריון, כאשר הוא היה מנכ"ל משרדו של בן גוריון, שקיבל את משלחת הרבנים ודיבר על דחיית שירותם של בני הישיבות, על שחרור בני הישיבות, לומדי תורה.

ישראל אייכלר: הוא לא עשה את זה מסיבות קואליציוניות – הרי אגודת ישראל רוב השנים לא הייתה בקואליציה – אלא כי הוא הבין שלימוד תורה בעם ישראל זה חלק ממערך הביטחון של עם ישראל, כי הרי בלי לימוד תורה כל עם אחר יכול להיות בארץ הזאת ואין שום זיקה.

ישראל אייכלר: וגם היה לו את הזיכרון של וולוז'ין.

ישראל אייכלר: וגם הנאומים שלו – הרי לא היה משפט שלא היה בנוי בלשון נופל על לשון.

ישראל אייכלר: מי היום יודע לדבר בצורה כזאת?

ישראל אייכלר: אבל העיקר אצלו זה התוכן – לגבי המהות של העם היהודי ולגבי לימוד תורה.

ישראל אייכלר: אני רוצה לומר גם לראש הממשלה, גם לשר הביטחון וגם לכל חברי הממשלה – שמעון פרס לא היה אדם דתי במובנים שלי ושלנו, אבל הוא יהודי שהבין שבלי התורה לא יוכל לקום עם ישראל ולא יוכל להתקיים.

ישראל אייכלר: ולכן הוא נרשם בהיסטוריה של העם היהודי כמי שהציל את עולם התורה מפני אנשים שרצו לבטל אותו, אנשים שהפריע להם שיש יהודים שלומדים תורה והם לא הבינו מה המשמעות של לימוד תורה, מה התועלת שבדבר; בעוד שהוא עמד כצוק איתן, בכל השנים, גם בשנים הקשות.

ישראל אייכלר: יש עוד נקודה אחת שאני רוצה לציין, שאנשים אולי לא כל כך זוכרים.

ישראל אייכלר: הפסיפס של החברה הישראלית הוא כמעט בלתי אפשרי – יש פה עדות שונות, אמונות שונות, ציבורים שונים.

ישראל אייכלר: הייתה תקופה, כשהוא היה ראש ממשלה, בשנות ה-90, שגורמים אנטי-דתיים שמו תמונות תועבה בשכונות חרדיות, בתחנות אוטובוסים, והיו כל מיני אנשים ששרפו תחנות.

ישראל אייכלר: אגב, עד היום עוד לא נתפס אף אחד.

ישראל אייכלר: הייתה אז האשמה חמורה כלפי הציבור הדתי והחרדי וכמעט היה פיצוץ חברתי בלתי אפשרי.

ישראל אייכלר: ואז הוא נכנס בעובי הקורה ועלה בכל תחנות השידור ודיבר על כך שאנחנו חייבים לחיות ביחד, דתיים, חרדים וחילונים, וצריך להפסיק את ההתגרות ההדדית.

ישראל אייכלר: באותם ימים הוא היה האח הבוגר שפשוט הרגיע את הרוחות.

ישראל אייכלר: אחר כך היו עוד כל מיני תקופות, אבל בהן זה כבר היה ויכוחים פוליטיים, שזה כבר לא כל כך חשוב.

ישראל אייכלר: אבל כשזה היה חברתי, כשזה היה ברחובות והייתה תחושה של אובדן – הוא היה אז האח הבוגר.

ישראל אייכלר: אני מקווה מאוד שראש הממשלה נתניהו וממשיכי דרכו, כולל אולי אנשים שדוגלים בדגלים של לשנות את העם היהודי, לשנות את היהדות, להביא יהדות אחרת וכל מיני דברים כאלה, ילמדו ממנו איך מאחדים עם מפולג ומפורד, כאשר גם הוא עצמו הרגיש את זה היטב על בשרו, בתחילת שנות ה-80, כאשר הוא היה האיש המושמץ ביותר.

ישראל אייכלר: לסיום אני רוצה לומר משהו ברוח קצת אחרת.

ישראל אייכלר: קראו לו "המפסידן", אמרו שאפילו אם הוא ילך בבחירות לוועד בית נגד עצמו, הוא יפסיד.

ישראל אייכלר: הוא הפסיד כמעט בכל המערכות.

ישראל אייכלר: אבל הוא היחיד שהיה שר האוצר, שר החינוך, שר התחבורה, שר הביטחון, ראש הממשלה, נשיא.

ישראל אייכלר: הוא הגיע לכל התפקידים, ולא רק בשביל לשבת על הכיסא, אלא הוא השפיע בכל מקום שהוא היה – למרות שנקרא "מפסידן".

ישראל אייכלר: וכל ה"מנצחים" הגדולים – אנחנו כבר מזמן לא יודעים איפה הם.

ישראל אייכלר: אז אפשר ללמוד מזה שאפשר להיות לפעמים מפסידן אבל לנצח במערכה כולה.

ישראל אייכלר: אני מקווה שזכות התורה וזכות המצוות וזכות הדברים הטובים.

ישראל אייכלר: .. מה זה מצוות?

ישראל אייכלר: אני רוצה לספר עוד סיפור; סיפור אישי, על אדם שישב בבית סוהר בארצות הברית על עבירות כלכליות שם, יהודי שהיה מבוגר והלך למות, היה על ערש דווי.

ישראל אייכלר: אנחנו ביקשנו בשעתו לשחרר אותו הביתה לפני מותו.

ישראל אייכלר: בבתי הסוהר פה יש חוק ונוהל שאדם שהולך למות, נותנים לו למות בבית.

ישראל אייכלר: היה אפילו מישהו על רצח כפול שישב בחודשים האחרונים שלו בבית.

ישראל אייכלר: אבל באמריקה אין רחמים, באמריקה יש אכזריות בירוקרטית שאתה יכול לדבר אל הקיר.

ישראל אייכלר: הוא היה אז נשיא המדינה, או שאולי זה היה לפני זה, והוא העיר את שר המשפטים האמריקאי משנתו, בימי החופשה – הרי כל הזמן יש להם הולידייז שם – והתחנן בפניו על יהודי שהוא לא הכיר, שישחררו אותו.

ישראל אייכלר: ושר המשפטים אמר "אני לא מאמין שמר פרס מצלצל אליי על דבר כזה".

ישראל אייכלר: בסוף הוא נתן הוראה, אבל עד שההוראה ירדה לכלא האיש מת בכלא.

ישראל אייכלר: שמעון פרס עשה את זה פשוט מתוך רחמים.

ישראל אייכלר: אז הקדוש-ברוך-הוא ירחם עליו ועל נשמתו והוא יזכה לגן עדן על הזכויות שהוא עשה ופעל, ואני לא צריך להזכיר את מפעל הטקסטיל בדימונה וכל הדברים שהוא הקים, את הקשרים עם צרפת ועם אומות העולם, ועל העניינים המדיניים אני בכלל לא רוצה לדבר, רק ההיסטוריונים בעוד 50 שנה יקבעו מה היה קורה אם היו מקבלים את האופציה הירדנית, אם היו עושים את הסכמי לונדון וכל הדברים האלה, שאני באמת לא רוצה להיכנס אליהם.

ישראל אייכלר: יהי זכרו ברוך.

<קריאות: אמן.

ישראל אייכלר: נעשה הפסקה של 30 שניות ונתחיל בדיון.

ישראל אייכלר: אנחנו פותחים את הדיון על היערכות חברות התחבורה הציבורית לקראת חגי תשרי.

ישראל אייכלר: אני רוצה לציין את כברת הדרך הארוכה שנעשתה על ידי משרד התחבורה.

ישראל אייכלר: אני קראתי על המוקדים ליציאה מהערים, שזה דבר חשוב מאוד, ואני רוצה כבר בפתיחת הדיון לומר – ואולי דרור גנון, סמנכ"ל בכיר במשרד התחבורה, ירשום את זה – שבפקקים, כאשר כל המכוניות יכולות לאלתר ולנסוע מפה או משם, האוטובוס חייב לעמוד, אחרת הוא מקבל דוח.

ישראל אייכלר: חייבים לשנות את הדבר הזה במקרים של מועדים מיוחדים ומצבים מיוחדים, עם דיווח כמובן ועם הוראה ברורה.

ישראל אייכלר: צריך לאפשר הוראה שהאוטובוס יוכל לפנות לאיזושהי דרך אחרת.

<דרור גנון: אפשר, אנחנו עושים את זה, למשל כשיש סגירות של כביש מספר 1 בגלל תאונות.

<דרור גנון: לדוגמה, ביום שישי שעבר בלטרון, שהיה חשש שאוטובוסים לא יגיעו עד כניסת שבת, אנחנו נתנו אישור להסיע דרך 443 את האוטובוסים שכבר יצאו; עשינו עיקוף דרך הקסטל.

<דרור גנון: כלומר, אנחנו כן עושים את זה - - -

ישראל אייכלר: אני רוצה שזה יהיה נוהל קבוע, כי זה ממש בלתי אפשרי.

<דרור גנון: באישורים זה יכול לקרות.

ישראל אייכלר: באישורים.

ישראל אייכלר: אנחנו רושמים את ההודעה הזאת.

<שלומית אבינח: באישורים של מי?

ישראל אייכלר: של הממונים.

<דרור גנון: המפעיל מתקשר, יש פרוצדורה, המשטרה מודיעה על הסגירה - - -

ישראל אייכלר: לא על סגירה; על פקקים אני מדבר.

<דרור גנון: מבחינתנו זה סגירה, זה חסימה.

ישראל אייכלר: זה דבר חשוב מאוד, הרבה נוסעים דיברו על זה.

ישראל אייכלר: עכשיו ניגש לעצם העניין.

ישראל אייכלר: אנחנו נתרכז גם בכותל המערבי, ולא רק בגלל שזה הקו היחיד שאנשים מחכים בו, אלא בגלל שהזעקה כבר עלתה לשמיים.

ישראל אייכלר: אני קראתי שכבר עשו את השלט ברחבת הגורן, שזה מאוד חשוב, אבל עדיין צריכים לדאוג שמאות אנשים לא יחכו שעות – ויש לזה פתרון, וצריך לעשות אותו.

ישראל אייכלר: אנחנו נדבר גם על התחבורה הבין-עירונית, שגם שם אנשים מחכים שעות ויש מחסור באוטובוסים.

ישראל אייכלר: אני לא צריך להרחיב על זה, כי כבר דיברנו על זה הרבה והדברים כתובים בפרוטוקולים וגם בלב של האנשים.

ישראל אייכלר: כמנהגנו, ניתן קודם כול את זכות הדיבור לכמה מן הפונים שהגיעו לכאן.

ישראל אייכלר: ראשון הדוברים יהיה אהרון גרטנהויז.

ישראל אייכלר: בבקשה.

<אהרן גרטנהויז: הנקודה הראשונה זה נקודות היציאה.

<אהרן גרטנהויז: בשנים האחרונות התחילו לעשות נקודות יציאה וזה באמת דבר מצוין, אבל אם נשים לב למה שקורה בשטח נראה שזה יכול להיות גם דבר מאוד מסוכן.

<אהרן גרטנהויז: בשעות ספורות, של ערבי חגים ומוצאי חג, מגיעים אלפי אנשים לנקודה אחת או שתי נקודות וצריך לשנע אותם משם.

<אהרן גרטנהויז: נוצר מצב שמאות אנשים עומדים על הכביש בגלל עומס ובגלל צפיפות.

<אהרן גרטנהויז: השאלה היא האם אפשר לפצל את הנקודות האלה.

ישראל אייכלר: תהיה ספציפי.

<אהרן גרטנהויז: ניקח את שכונות הצפון ושכונות המרכז בירושלים, רוממה.

<אהרן גרטנהויז: עולה שיירת אדם משכונות הצפון לירמיהו, עם ילדים, עם מזוודות, ונוצר מצב שאנשים הולכים על הכביש, מחכים לאוטובוסים, כאשר לפי עדויות של הרבה אנשים, לא רק שלי, חלק גדול מהאוטובוסים שמפורסמים ומתוכננים לקראת החגים לא בוצעו בחגים האחרונים – ואני אשמח מאוד אם משרד התחבורה יעבירו נתונים סותרים.

ישראל אייכלר: מה לא יצא?

<אהרן גרטנהויז: חלק מהנסיעות לא בוצעו בערבי חגים.

<אהרן גרטנהויז: למשל בפסח הרבה אנשים הגיעו לתחנות - - -

ישראל אייכלר: אתה רשמת לעצמך מספר?

ישראל אייכלר: שלחת איזו פנייה שנוכל לבדוק אותה?

<אהרן גרטנהויז: אני לא, אבל אני יכול להביא.

ישראל אייכלר: אז תביא, כי בדרך כלל אנחנו בודקים דברים ספציפיים.

ישראל אייכלר: רצית לומר משהו לגבי קריית-גת?

<אהרן גרטנהויז: בקריית-גת יש תחנה ברחוב אדוריים פינת גאון הירדן שהיא תחנה מאוד מרכזית.

<אהרן גרטנהויז: יש שם גם אוטובוסים שמתמלאים ויוצאים והעומס בתחנה הזאת הוא מאוד מסוכן.

<אהרן גרטנהויז: כשאני עומד שם אני יכול להגיד חד-משמעית שאנשים יורדים לכביש, כי אין איפה לעמוד שם.

<אהרן גרטנהויז: מדובר בתחנה אחת שמובילה לירושלים, לבני-ברק, לאשדוד, ובערבי החג זה קטסטרופה.

ישראל אייכלר: מה אתה מציע?

ישראל אייכלר: שיהיו הרבה תחנות?

<אהרן גרטנהויז: נקודת יציאה אחת לבני-ברק, שבה ממלאים אוטובוסים ומוציאים.

<אהרן גרטנהויז: ..

<אהרן גרטנהויז: כלומר, שלא באותה תחנה תעמיס - - -

ישראל אייכלר: כלומר שלכל יעד תהיה תחנה אחרת בשעות העומס?

<אהרן גרטנהויז: כן.

ישראל אייכלר: בסדר גמור.

<אהרן גרטנהויז: לגבי ירושלים–קריית-גת, לא ייתכן שאנשים משכונות הצפון יצטרכו בערבי חגים ומוצאי חגים להיסחב עם ילדים - - -

ישראל אייכלר: עד ירמיהו.

ישראל אייכלר: בסדר גמור.

ישראל אייכלר: תודה רבה.

ישראל אייכלר: משה זמיר, איש רדיו ותיק, עובד "קול ישראל", בבקשה.

ישראל אייכלר: מה לך ולתחבורה?

ישראל אייכלר: אין לך רכב פרטי?

<משה זמיר: אני משתדל לא להשתמש ברכב הפרטי.

<משה זמיר: אני גר בצפון ירושלים, בנווה יעקב, והמצב של התחבורה שם הוא מתחת לכל ביקורת בכל ימות השנה:

<משה זמיר: הדוחק באוטובוסים הוא מטורף; העמידה בתחנות היא בלתי נסבלת; וההתייחסות של הנהגים, שהרבה מאוד מהם שייכים למגזר מסוים – יש הרבה נהגי אוטובוסים שמקללים את הנוסעים, מגדפים אותם - - -

ישראל אייכלר: כנראה שאין נוסעים שמקללים את הנהגים.

ישראל אייכלר: ..

<משה זמיר: יש כנראה גם את זה.

ישראל אייכלר: אז בוא נאזן את זה.

<משה זמיר: הרבה פעמים המזגן באוטובוס לא עובד, אין סבלנות של הנהג בהתייחסות לנוסעים, הדוחק באוטובוס הוא בלתי נסבל, במיוחד לציבור החרדי.

<משה זמיר: יש את קווים 59 ו-69 והם תמיד מפוצצים.

<משה זמיר: יש מחסור של אוטובוסים – בצורה מכוונת או לא מכוונת – כך שיש שעות שעומדים שלושת-רבע שעה ואין אוטובוס.

ישראל אייכלר: עוד מעט תהיה לכם רכבת קלה – אתה מרוצה מזה?

<משה זמיר: לא יודע.

<משה זמיר: בינתיים אנחנו סופגים את כל המהלומות שלפני כן.

<משה זמיר: ואני עוד לא מדבר על קו 1, שהוא בכלל קטסטרופה.

ישראל אייכלר: מה אתה רואה שם?

<משה זמיר: דוחק, הרבה זמן ממתינים לאוטובוס ועד שהוא כבר מגיע הוא מתמלא בשתי תחנות ולא עוצר בתחנות אחרות, כי מביאים אוטובוסים קצרים, בצורה מכוונת, כדי לדחוס כמה שיותר, כי הציבור החרדי - - -

ישראל אייכלר: לפעמים זה בגלל הבעיות התחבורתיות בתוך העיר העתיקה.

<משה זמיר: אז צריך למצוא לזה פתרונות.

ישראל אייכלר: אובייקטיבית הוא לא יכול להכניס אוטובוסים ארוכים.

ישראל אייכלר: אבל יש מסלולים שהוא כן יכול.

<משה זמיר: צריך לחשוב איך עושים את זה, כי זה בלתי נסבל והציבור הזה תמיד צריך לשלם את המחיר לכל המחדלים האלה – אם זה כאן, אם זה במירון ובמקומות אחרים.

ישראל אייכלר: מה אתה מציע לגבי הכותל המערבי?

<משה זמיר: קודם כול צריך לתגבר את התחבורה בצורה הרבה יותר רחבה.

<משה זמיר: גם צריך שתהיה היערכות של המשטרה בנקודות מסוימות, כדי למנוע כניסה של רכבים פרטיים.

<משה זמיר: צריך להגביר בצורה ממש-ממש גבוהה את התדירות של האוטובוסים; אפילו שיהיו סדרנים של "אגד" שיעמדו בתחנות ויווסתו את העלייה לאוטובוסים כך שאוטובוס לא יתמלא בתחנה אחת בעוד שבשאר התחנות האנשים עומדים שעות.

ישראל אייכלר: אני מאוד מחשיב את הדברים שלך, כי אתה מייצג פה אלפי אנשים שלא הגיעו לפה, שעומדים בתחנות.

ישראל אייכלר: זה ממש קורע את הלב לראות את זה, בכל ימות השנה ובפרט בחגים בכותל המערבי.

ישראל אייכלר: אליהו קונאק?

ישראל אייכלר: לא פה.

ישראל אייכלר: חנוך יצחקי?

ישראל אייכלר: לא פה.

ישראל אייכלר: אז נעבור לאחראי המרכזי לכל העניין של התכנון, התפעול והרישוי של התחבורה הציבורית, מר דרור גנון.

<דרור גנון: אני חושב שכדאי שקודם המפעילים יציגו את ההיערכות שלהם.

<שלומית אבינח: "אפיקים" היו פה ויצאו, אני לא מבינה למה.

<דרור גנון: אני אחזיר אותם.

ישראל אייכלר: יכול להיות של"אפיקים" אין פקחים משלהם בתחנות?

<דרור גנון: בטח שיש להם.

ישראל אייכלר: רבי יצחק רודיך, יועץ "אגד" לענייני חרדים, בבקשה.

<יצחק רודיך: בוקר טוב לכולם.

<יצחק רודיך: חודש תשרי הוא חודש עמוס מאוד ומאסיבי מאוד מבחינת הקיבולת וכמויות הצרכנים של תחבורה ציבורית, גם הבין-עירונית וגם בתוך ירושלים, שהיא מוקד העלייה לרגל.

<יצחק רודיך: באופן נקודתי אני רוצה לומר שאני, בתור מישהו שהוא ותיק בתחום הזה, לא זוכר חודש תשרי שנערכנו אליו באופן כל כך פרטני לגבי הכמויות של כל חג וחג וכל קו וקו.

<יצחק רודיך: בבין-עירוני אני לא יכול שלא לציין את שיתוף הפעולה, שעבר את כל הגבולות שחשבנו שאי אפשר לעבור, במסגרת תכנית-אב לתחבורה ציבורית, עם משרד התחבורה ומשטרת התנועה בירושלים.

<יצחק רודיך: אחרי חג שבועות, אחרי הבעיות שהיו לנו ברחוב ירמיהו, שהשליכו גם על בעלז, בעיות של עומסים לא נורמליים, התקיימו מספר דיונים, ודרור יציג פה את התכנית של המוקדים, שמעולם לא הייתה במוצאי ראש השנה אלא רק בפורים.

<יצחק רודיך: אנחנו קוראים לתכנית הזאת "תכנית פורים משודרגת", כי אנחנו שדרגנו פה הכול.

<יצחק רודיך: בוצע סיעור מוחות ומחשבה חדשה על כל הנושא של הכמויות של כל קו וקו, מאיפה מגיעים האנשים לכל קו וקו.

<יצחק רודיך: אני איגע באופן קצת יותר פרטני.

<יצחק רודיך: לקחנו את קו 450, שהוא - - -

ישראל אייכלר: לפני זה אני רוצה לשאול: האם תאפשרו שגם בתחנות הרגילות יעבור אוטובוס לאסוף את האנשים, או רק במוקדי היציאה?

<יצחק רודיך: אם אנחנו נתחיל לאפשר קצת פה וקצת שם אז אנחנו בעצם נביא את האנשים לתחנות ואז נפרק את כל המערכת.

<יצחק רודיך: הרי מדובר במאות אוטובוסים בתוך שעתיים.

<דרור גנון: מר אייכלר, אנחנו כל הזמן בקשר איתך בנושא של תחבורה, ואחת ההערות שלך מלפני הרבה שנים היא "אתם לא מצליחים, אז אולי תדלגו".

<דרור גנון: ואכן בנינו את הנושא של המוקדים ואנחנו גם מרחיבים את כמות המוקדים.

<דרור גנון: אבל הזרימה וההכנה של מחסנית אוטובוסים שתקלוט ותיסע-תקלוט ותיסע היא מאוד חשובה.

ישראל אייכלר: אבל מצד שני מר גרטנהויז אמר שאם למשל המוקד הוא לכל היעדים - - -

<יצחק רודיך: לכן חילקנו את זה.

<יצחק רודיך: חילקנו למשל את אחד הקווים החזקים ביותר, שזה 450 לאשדוד, שמעבר למוקדים שלו בעתירות מדע ובבעלז היה עומד גם בירמיהו 7 ויחד איתו היו עומדים הקווים של ערד וקריית-גת.

<יצחק רודיך: מדובר במאות אוטובוסים, בפרק זמן של שעתיים-שלוש.

<יצחק רודיך: לכן הורדנו את ערד ואת קריית-גת מירמיהו 7.

<יצחק רודיך: כשאני אומר "הורדנו" אני מדבר על שיתוף פעולה – יושב פה סגן מפקד התנועה של ירושלים, אסי אברהמי, וצריך לציין לשבח את סיעור המוחות שבוצע פה.

<יצחק רודיך: הורדנו את הכמות הזאת כדי לאפשר לירמיהו לזרום.

<יצחק רודיך: קירבנו את הקווים של ערד וקריית גת לאזור שמגר, כדי שנוכל לפנות את הציר של - - -

ישראל אייכלר: קירבתם את זה לגשר?

<יצחק רודיך: ליד הגשר.

<יצחק רודיך: בכל מקרה, הפיצול הזה של קווי 402 שעשינו בעתירות מדע ובבעלז, ושל 450, שנוסף בעתירות מדע ובבעלז...

<יצחק רודיך: קו 417 למשל, שכל רחוב גולדה היה נעצר בכניסה לבר-אילן והיה לוקח שעה להגיע ממסוף עתירות מדע לבר-אילן 10, כי הכמות שהייתה מגיעה לרחוב בר-אילן 10 הייתה כזאת.

<יצחק רודיך: ..

<יצחק רודיך: אז ביטלנו את התחנה שם ופיצלנו את 417 לכניסה לסנהדריה, האדמורים-ליינר, וגם למעלה, בציר העליון, שרי ישראל, שימשיך לבנייני האומה.

ישראל אייכלר: זה פותר לך את כל תושבי סנהדריה.

ישראל אייכלר: אלפי תושבים.

ישראל אייכלר: וגם גבעת משה.

<יצחק רודיך: נכון.

<יצחק רודיך: מצד שני, את 418 לא לקחנו לשם, כי יש לו ביקוש גדול גם בבעלז וגם בגור.

<יצחק רודיך: שמנו אותו בשמגר, ליד "רב-שפע", כדי שאלה שרוצים לנסוע מגור ומבעלז - - -

ישראל אייכלר: איפה, ליד הצומת?

<יצחק רודיך: אנחנו נעמוד עם אוטובוסים באזור "רב-שפע".

ישראל אייכלר: אז צריך לבקש מהעירייה לפנות את החניות הפרטיות שם, זה יוצר פקק כל השנה.

ישראל אייכלר: נציג משטרת ירושלים, רב-פקד דודי מזרחי, תרשום לך: מתכלת מרדכי עד רחוב חירם אין פסים אדומים ועומדות שם חמש או שש מכוניות קבוע בשני הצדדים, ובגלל זה כל הצומת של ירמיהו משמגר הוא כל הימים פקק אחד גדול.

ישראל אייכלר: צריך שבקטע הקטן מתכלת מרדי לחירם לא יחנו בתקופות האלה, ואז הכול יזרום.

<יצחק רודיך: אני לא רוצה להאריך בנושא הזה, אבל אני אגיד שהמשטרה לקחה את כל ה"איומים", כלומר, המקומות שפוקקים את כל ירושלים, ונטרלנו את זה ונתנו לזה מענה.

<יצחק רודיך: מעבר לזה, חברת "אגד" נערכת הפעם בצורה הרבה יותר טובה עם מסיעים פרטיים.

<יצחק רודיך: יש קווים שלמים שאנחנו מעבירים למסיעים פרטיים, כדי להוריד לחץ, כדי שלא יהיה לנו חוסר של מכוניות.

<יצחק רודיך: יש קווים שלמים שעוברים למסיעים פרטיים.

ישראל אייכלר: איך אנשים ישלמו - - -

<יצחק רודיך: משרד התחבורה הוציא פרסום מתואם עם כל החברות, בכל הערים החרדיות.

<יצחק רודיך: בפרסום הזה נתנו דגש לנושא הרב-קו הצבור.

<דרור גנון: שפשוט יטענו אותו מראש, ואז זה יהיה הרבה יותר פשוט.

ישראל אייכלר: אפשר לעשות את זה גם באוטובוס שהוא לא "אגד"?

<דרור גנון: כן, במקום ערך צבור.

<יצחק רודיך: אנחנו נערכים להעלות לאוטובוסים.

<יצחק רודיך: שאנשים לא ירדו לאוטובוסים, אלא אנחנו נערכים להעלות לאוטובוסים את האנשים, כדי שמי שיש לו רב-קו פשוט מתקף אותו.

<יצחק רודיך: עוברת עגלה באוטובוס והוא מתקף אותו.

<יצחק רודיך: ככל שיהיה לאנשים יותר רב-קווים האוטובוס יזוז יותר מהר, כי אנחנו מעלים שניים ביחד.

<יצחק רודיך: אני רוצה לציין לשבח את משטרת התנועה בירושלים, שלקחה את הפרויקט הזה באופן מאוד חד, ויחד איתנו היא מתכוננת.

<יצחק רודיך: הקטע של הרכבים הפרטיים שנכנסים פה ושם – אם המשטרה תעשה את מה שהיא מתכננת לעשות אנחנו נראה מוצאי ראש השנה מאוד...

<יצחק רודיך: אנחנו לא נאמין שהרחובות ריקים.

ישראל אייכלר: אני רוצה שתיגע בבעיות שישנן – בעומסים ובמחסור באוטובוסים.

<יצחק רודיך: נגעתי בזה כבר בתוך הדברים שלי.

<יצחק רודיך: בנושא של חוסר אוטובוסים אנחנו גייסנו למעלה מעשרות אוטובוסים פרטיים.

<יצחק רודיך: לא נישען רק על - - -

ישראל אייכלר: הכנתם אופציה לעוד אוטובוסים שתוכלו לגייס?

<יצחק רודיך: אם אנחנו נשענים על גיוס של מסיעים פרטיים, נשארים לנו אוטובוסים כרזרבה, וזה אמור לתת את המענה לכך.

<יצחק רודיך: מעבר לזה, אנחנו יודעים מה זה מוצאי ראש השנה, ואמנם אף בן אדם לא יכול לדייק, אבל כן אפשר לדעת - - -

ישראל אייכלר: דרור, יש לי הצעה: לאפשר לחברות התחבורה הציבורית להכין להם רזרבות וכוננים, כלומר, נהגים ואוטובוסים, כדי שלא יצטרכו לצלצל ברגע האחרון לנהגים.

ישראל אייכלר: צריך לאפשר להם להכין רזרבות.

<יצחק רודיך: עוד מילה על בני-ברק.

<יצחק רודיך: שיתוף הפעולה שיש ל"אגד" עם הרב חנוך זיידמן באופן אישי ועם עיריית בני-ברק בכלל הוא דבר ידוע.

<יצחק רודיך: אנחנו עומדים בקשר רציף לאורך כל ימות השנה, והיום גם התבשרנו על פתיחה של אברהם בן דוד, שאמורה להקל.

<יצחק רודיך: כחסיד ויז'ניץ אני מכיר את זה שבמוצאי ראש השנה אתה יכול לתכנן אוטובוס אבל הוא בכלל לא באזור, הוא לא מצליח להיכנס לרחוב עזרא או לרחוב חזון איש, כי כל בני-ברק היא שיירה אחת של אוטובוסים.

<יצחק רודיך: כך שהפתיחה של אברהם בן דוד, בשיתוף עם משטרת התנועה, היא רעיון יצירתי - - -

מנחם אליעזר מוזס: כל השנה?

<דרור גנון: לא.

<יצחק רודיך: אני מדבר כרגע על החגים.

<יצחק רודיך: זה רעיון יצירתי, ויש לשבח על כך.

<יצחק רודיך: לסיכום, הפעם בהחלט יש פה היערכות.

<יצחק רודיך: שוב, אף פעם אי אפשר למנוע לגמרי הפתעות ובעיות כאלה ואחרות, אבל יש פה היערכות שאני מקווה - - -

ישראל אייכלר: עוד שאלה לגבי הכותל.

ישראל אייכלר: בכותל צפוי שיחכו מאות אנשים – איך אנחנו מונעים את זה?

<יצחק רודיך: בכותל נעשה דבר גדול מאוד, דבר שעבדו עליו שנים, והייתי רוצה שאסי יאריך בזה.

<יצחק רודיך: אני חושב שזה ייתן פתרון - - -

ישראל אייכלר: הזכרת את בני-ברק, והיות שהוועדה נלחמה הרבה כדי לפתוח את אברהם בן דוד ונתקענו במבוי סתום בין עיריית בני-ברק למשרד התחבורה, אני רוצה לציין שבחודשים האחרונים, מאז ההסכם של "מהיר לעיר", הייתה פתיחות, נפתחו הלבבות – ואני מקווה שגם הכבישים.

ישראל אייכלר: אבל הצטערתי לשמוע שזה רק זמני.

ישראל אייכלר: אנחנו רצינו שזה יהיה קודם זמני כדי שנתחיל לעשות פיילוט, אבל רצינו לעשות את זה עוד לפני פסח.

ישראל אייכלר: לשבחי המשטרה ייאמר שהיא הייתה מוכנה להעמיד את כל מה שצריך כדי לפתוח, ואני קיוויתי שעכשיו זה כבר יהיה קבוע, ואני לא יודע למה זה רק זמני.

מנחם אליעזר מוזס: מי הפריע?

ישראל אייכלר: משרד התחבורה האשים את בני-ברק ובני-ברק האשים את משרד התחבורה, אבל אני לא רוצה להיכנס לזה.

ישראל אייכלר: הרב זיידמן נמצא כאן ואני רוצה לשמוע ממנו מה ישתנה בחגים האלה בבני-ברק, שהיא הבעיה המרכזית של אשדוד, של ירושלים ושל כל התחבורה הציבורית הבין-עירונית בחג.

<חנוך זיידמן: אנחנו יודעים שמשרד התחבורה, בראשות דרור, עשו את עבודתם נאמנה והם נערכים טוב מאוד, ואנחנו גם בקשר עם החברות.

<חנוך זיידמן: אבל כמובן שמי שקובע את לוחות הזמנים והכול זה משרד התחבורה ולא אנחנו.

<חנוך זיידמן: המצוקה אצלנו היא כמות האוטובוסים שהעיר יכולה להכיל.

<חנוך זיידמן: כמו שאמר קודם הרב רודיך, בערבי חגים ובמוצאי חגים בזמן קצר עוברות כמויות אסטרונומיות של אוטובוסים – ואין לזה פתרונות פלא.

<חנוך זיידמן: אבל אני סומך על דרור, אני יודע שהשקיעו בזה הרבה מאוד עבודה ואני מאמין שזה יהיה בסדר.

<חנוך זיידמן: אבל אני רק רוצה לבקש שבשעות הלחץ האלה ידאגו שיהיה פיקוח לא של החברות עצמן אלא פיקוח מעל, כדי לוודא שעומדים בסיכומים.

ישראל אייכלר: אתה מתכוון לפיקוח מטעם משרד התחבורה?

<חנוך זיידמן: כן.

<חנוך זיידמן: כי שמעת פה רמזים לכך שלפעמים נסיעות לא יוצאות וכל מיני דברים כאלה, ולכן צריך שיהיה פיקוח בזמן אמת.

ישראל אייכלר: צריך שם גם פקחים עירוניים, שיזיזו את הרכבים הפרטיים שחוסמים את הצירים.

<הוד לוי: תכף אני ארחיב לגבי ההיערכות של משטרת ישראל ביחד עם הרשות המקומית.

<חנוך זיידמן: לגבי הנושא של אברהם בן דוד, אני רוצה להזכיר שכשהיינו פה לפני פסח סוכם שזה יסודר תוך כמה ימים.

<חנוך זיידמן: אבל אני מודיע לך בצער רב שעד לרגע זה משרד התחבורה עדיין לא אישר לנו את פתיחת אברהם בן דוד.

מנחם אליעזר מוזס: מדוע?

<חנוך זיידמן: אין לי תשובה.

<חנוך זיידמן: הוא לא מנמק.

<חנוך זיידמן: הוא שולח לפה, שולח לשם, אבל נכון לרגע זה אין לנו אישור.

<חנוך זיידמן: לכן הייתה לנו ישיבה שבה ראש העיר העלה רעיון שלצורך החגים אנחנו ניקח שוטרים בשכר ובערבי חגים ומוצאי חגים אנחנו נפתח את זה באופן מעשי על ידי שוטרים, וזה גם מה שפורסם היום בתקשורת.

<חנוך זיידמן: זה המוצא שאנחנו מצאנו, אחרי שלא הצלחנו לפתוח את זה עד היום באופן קבוע.

ישראל אייכלר: חשבתי שהגעתם להסכם עם משרד התחבורה על המת"צים ועל ה"מהיר בעיר", כאשר חלק מהתכנית זה שאברהם בן דוד פתוח.

<חנוך זיידמן: הרב אייכלר, יש הרבה רצון טוב, אבל אישור ביד אין עדיין.

<חנוך זיידמן: עוד משפט אחד.

<חנוך זיידמן: נמצא כאן קצין המשטרה שאחראי על בני-ברק, הוד לוי, והוא יספר על התיאום שיש לנו לגבי כוחות משטרה וכולי.

ישראל אייכלר: סגן-ניצב הוד לוי, קצין אג"ם דן, בבקשה.

<הוד לוי: בוקר טוב לכולם.

<הוד לוי: אנחנו עשינו עבודת מטה לקראת החגים האלה, במטרה למנוע את טרחת הציבור.

<הוד לוי: בנינו מערך שלם של שוטרים ופקחים שאמורים לתת מענה.

<הוד לוי: כרגע, בעקבות העבודה על הרכבת הקלה, יש יותר בעיות בתוך בני-ברק, ואנחנו מציבים לאורך הצירים המרכזיים, גם רבי עקיבא וגם השומר, שוטרים ופקחים בהצבות סטטיות, כדי למנוע את המצב של אנשים שמעמידים, אפילו לרגע קל, את הרכב שלהם בחניה כפולה, מה שמונע מעבר של אוטובוסים.

<הוד לוי: אנחנו נתנו פתרונות לכל בעיה ובעיה, אם זה בהצבות סטטיות ואם זה בממונעים שעוברים בדרך, אופנועים שאמורים לתת מענה מידי.

ישראל אייכלר: תהיה אכיפה מוגברת נגד אנשים שחוסמים צירים?

<הוד לוי: המדיניות של משטרת ישראל בערבי חג היא כמה שפחות לבצע אכיפה, אלא בעבירות שהן באמת עבירות משמעותיות.

<הוד לוי: ולכן אנחנו לא רוצים לפגוע בציבור אלא לתת פתרונות לציבור.

<הוד לוי: אז מה שאנחנו עושים כרגע זה מציבים לאורך כל רבי עקיבא שוטרים ופקחים, וכל רכב שיעמוד שם, ולו לרגע קט, אנחנו נעביר אותו משם, גם בשומר וגם ברבי עקיבא, שהם הצירים המשמעותיים ביותר באזור הזה.

<הוד לוי: אני אומר עוד פעם, יש לנו שיתוף פעולה בכל דבר עם משרד התחבורה.

<הוד לוי: כרגע, בשלב ביניים, אנחנו מציבים שוטרים בשני צדי הכביש של בן דוד, ונאפשר מעבר חופשי והוצאה של האוטובוסים באופן ישיר לכיוון כביש 4, ובכך אנחנו נגרום לתחבורה הציבורית לצאת בצורה טובה יותר.

<הוד לוי: אבל זה כרגע רק פתרון ביניים, כאשר המטרה של מפקד המרחב, מפקד המחוז וראש הרשות היא למנוע טרחה מהציבור, כי הרי אנחנו יודעים שאנשים שממתינים הרבה זמן זה סבל, ואנחנו רוצים שכולם יגיעו בתוך פרק זמן סביר למקום שאליו הם רוצים להגיע.

<הוד לוי: עוד פעם אני אומר: רק בשיתוף פעולה הכול מצליח.

<הוד לוי: אם זה היה מתבסס אך ורק על הרשות המקומית זה לא היה עובד, ואם זה היה מתבסס רק על המשטרה זה לא היה עובד, כי חייבים פה שיתוף פעולה של התחבורה הציבורית, של כל מי שמפעיל אותם, של המשרד התחבורה, של הרשויות המקומיות, ובטח ובטח שלנו.

<הוד לוי: אני אומר עוד פעם: ההיערכות היא מלאה; יש קצין שקיבל את זה כאחריות משימתית בכל ערבי החג ובכל מוצאי החג, ואני סמוך ובטוח שאנחנו נראה את הפתרון בצורה טובה בחגים הקרובים.

<הוד לוי: וזאת גם ההזדמנות להגיד חג שמח ושנה טובה לכולם.

ישראל אייכלר: תודה רבה.

ישראל אייכלר: יש איזו תחנה ב"פיקנטי" שתמיד אוטובוס עומד לאסוף שם אנשים ויוצר פקק.

<הוד לוי: אנחנו לא מאפשרים להעמיד אף רכב, כולל לא רכב ציבורי, וגם לא אוטובוסים.

<הוד לוי: אנחנו נתנו שם כמה פתרונות, למשל, הכוונה של התנועה בצורה מהירה יותר.

<הוד לוי: אנחנו ניתן עדיפות לנוסעים ברחוב השומר; יהיה שם שוטר שנמצא שם סטטי והוא יוכל לווסת.

ישראל אייכלר: תודה רבה.

ישראל אייכלר: הרב מנחם אליעזר מוזס, יושב-ראש סיעת יהדות התורה, בבקשה.

מנחם אליעזר מוזס: תודה רבה.

מנחם אליעזר מוזס: זאת ישיבה חשובה מאין כמוה.

מנחם אליעזר מוזס: אני רוצה לנגוע בנקודה מאוד מרכזית.

מנחם אליעזר מוזס: אחרי התאונה האיומה שהייתה עם הרוגים על ידי "אגד", התברר ש"אגד" עדיין לא יכול לקבל את הרזומה של הנהגים ולראות כמה עבירות יש להם, כמה תלונות, איפה הם עבדו קודם ומה הם עשו.

מנחם אליעזר מוזס: עכשיו החוק תוקן, כלומר, היום "אגד" יכול לקבל על כל נהג שבה לעבוד אצלנו - - -

ישראל אייכלר: בכמה כביסה ראש הממשלה משתמש – את זה כבר מותר לדעת.

ישראל אייכלר: אבל את זה אי אפשר.

מנחם אליעזר מוזס: זה היה המצב.

מנחם אליעזר מוזס: יושב-ראש "אגד" אמר לי "אני לא יכול לקבל נתונים.

מנחם אליעזר מוזס: באים אליי נהגים ואני רוצה לדעת כמה תאונות, מאיפה הוא נפלט, מאיפה הוא בא".

מנחם אליעזר מוזס: אמרו שהחוק לא מאפשר, בגלל צנעת הפרט, אבל החוק תוקן בישיבה האחרונה של הכנסת, כך שחברה ציבורית יכולה לקבל את כל הרזומה.

מנחם אליעזר מוזס: אלא שאני שומע שהחוק הוא חוק, בעוד שהדבר הזה לא מתבצע עדיין למעשה.

<דרור גנון: הרב מוזס, החוק לא תוקן עדיין.

<דרור גנון: מה שסוכם זה שאנחנו, במידה שתהיה פנייה, ננסה לעזור בתשובות של כן ולא, כי יש לנו נגישות ל"כספת", למערך של בדיקה.

מנחם אליעזר מוזס: בישיבה האחרונה של ועדת הכלכלה איתן כבל הביא חוק - - -

ישראל אייכלר: זה עבר קריאה שנייה ושלישית?

מנחם אליעזר מוזס: בטח, בישיבה האחרונה.

<דרור גנון: אנחנו לא מכירים את זה.

ישראל אייכלר: היועצת המשפטית תבדוק את זה.

מנחם אליעזר מוזס: הדבר הזה הוא ממש פיקוח נפש.

מנחם אליעזר מוזס: במקרה הזה הוא עשה 22 עבירות תנועה, מהחמורות ביותר - - -

ישראל אייכלר: הרב מוזס, כולם מסכימים על זה.

מנחם אליעזר מוזס: אבל צריכים לבצע את זה.

<דרור גנון: משרד התחבורה גם בעד זה, אבל זה לא אנחנו.

<דרור גנון: אנחנו צריכים את זה גם להיסעים, לא רק לתחבורה ציבורית.

מנחם אליעזר מוזס: הדבר השני הוא ששמעתי אז מפרידמן שאין לו מספיק נהגים, ובפרט בחגים, שהרי כל אחד רוצה לחגוג בבית עם משפחתו.

מנחם אליעזר מוזס: אז אני רוצה לדעת מה המצב כאן?

<יצחק רודיך: בשביל לתת מענה לנושא הזה "אגד" גייס כמות גדולה של נהגים עם אוטובוסים פרטיים.

ישראל אייכלר: השאלה היא מה תעשה אם מישהו יבריז לכם, כמו החברות שעשו לכם את זה בל"ג בעומר.

<יצחק רודיך: גם אנחנו עשינו מסקנות אחרי ל"ג בעומר.

<יצחק רודיך: אמנם אני לא יכול להגיד שאנחנו לא חושבים שלא יעשו לנו את זה, אבל עדיין, התחבורה במוצאי חגים היא לא אותה תחרות של ל"ג בעומר.

<יצחק רודיך: אגב, אותן חברות שעבדו בל"ג בעומר לא עובדות איתנו יותר.

ישראל אייכלר: בוודאי, אסור לעבוד איתן.

ישראל אייכלר: צריך שהאחרים ידעו שאגד" לא לוקחים חברות כאלה.

מנחם אליעזר מוזס: מה אתה אומר על כך שאין מספיק נהגים?

<יצחק רודיך: לכן שכרנו אוטובוסים עם נהגים.

<יצחק רודיך: לקחנו חברות שלמות עם האוטובוסים והנהגים שלהם.

מנחם אליעזר מוזס: יש לי נקודה לרב זיידמן.

מנחם אליעזר מוזס: בכניסה לוויז'ניץ, הצומת הזה, כבר דיברו הרבה פעמים שיצטרכו את הכניסה.

מנחם אליעזר מוזס: .. זה נורא ואיום: מורידים אלפי אנשים, שעוברים על הכבישים בלי שום.

מנחם אליעזר מוזס: ..

מנחם אליעזר מוזס: אמרו שימצאו לזה פתרון.

מנחם אליעזר מוזס: הייתי שם אתמול בלילה ועדיין חשוך, עדיין העצים מסתירים את התאורה – צריך לעשות עם זה משהו.

מנחם אליעזר מוזס: תרשום את זה, חנוך.

מנחם אליעזר מוזס: דבר נוסף, רחוב מתתיהו.

מנחם אליעזר מוזס: דיברנו על אברהם בן דוד, אבל אני כבר נתתי לפני חמש שנים שאילתה לשר התחבורה למה כשבאים מהגשר מגבעת שמואל אי אפשר לפתוח כניסה ישר למתתיהו.

מנחם אליעזר מוזס: הרי לא גרים שם כמעט אנשים - - -

ישראל אייכלר: איפה שכתוב "ברוכים הבאים לבני-ברק".

מנחם אליעזר מוזס: למה לא פותחים שם את הכניסה?

<חנוך זיידמן: לא פותחים בגלל שיש שם הפרש גובה של ארבעה מטרים.

<חנוך זיידמן: יש תכנית להזיז את הגשר לגבעת שמואל, וכשזה יקרה - - -

מנחם אליעזר מוזס: לא, לא, אני שמעתי שכבר יש לכם פתרון לבעיה של ארבעה מטר גובה.

מנחם אליעזר מוזס: תבדוק את העניין הזה, זה יציל את בני-ברק.

מנחם אליעזר מוזס: זאת תהיה הכניסה, ואחר כך אברהם בן דוד יהיה היציאה – זה כזה פשוט.

מנחם אליעזר מוזס: עוד שאלה אחת.

מנחם אליעזר מוזס: האם האוטובוסים המלאים ברבי עקיבא, מותר להם כבר לצאת ישירות לירושלים, או שהם צריכים לעשות את כל דרך הייסורים ולסתום את כל הרחובות, שזה דבר בלתי סביר אפילו בימי חתונות ולא רק במוצאי חגים.

מנחם אליעזר מוזס: זו שאלה לדרור גנון.

מנחם אליעזר מוזס: דרור?

<דרור גנון: אני מנסה לבדוק מה הסיפור של בן דוד, פשוט זה לא אני אחראי על זה.

מנחם אליעזר מוזס: דרור, תבדוק.

מנחם אליעזר מוזס: אני שאלתי אותך שאלה מאוד עקרונית: יוצאים מרחוב רבי עקיבא אלפי אנשים, ואתה, קרי משרד התחבורה, מאלץ אותם לנסוע עם האוטובוס המלא לחזון איש, לנחמיה, לעזרא, לז'בוטינסקי וככה להסתובב בעיר עוד 50-40 דקות.

מנחם אליעזר מוזס: למה אתה לא מוציא את האוטובוסים המלאים ישר לכביש גהה?

<דרור גנון: יש חלופות מהירות ויש חלופות מאספות - - -

ישראל אייכלר: דיברנו על זה בדיונים קודמים; על כך שצריכה להיות אפשרות שאוטובוס שיודעים שהוא מלא וכבר יש לו 20 בעמידה – שגם על זה נדבר תכף, כי אנשים כבר רוצים לסקול אותי, אומרים לי "תהיה אתה ה-19 שעומד באוטובוס", אבל אני חושב שבמצב הקיים, בזמן עומס, צריך...

ישראל אייכלר: דרור, תבדוק מה שהרב מוזס אומר לגבי לשחרר אוטובוסים מלאים - - -

מנחם אליעזר מוזס: דרור, תענה.

מנחם אליעזר מוזס: בוא נשמע מה ההיגיון מאחורי זה.

ישראל אייכלר: לא עכשיו, אחר כך הוא יענה על הכול.

מנחם אליעזר מוזס: עכשיו אני רוצה לשאול שאלה על הכותל.

יואב בן צור: הכותל זה אני.

יואב בן צור: אני חוזר ורואה את המחזות כל חול המועד וימים עמוסים, ימים שעשרות אם לא מאות אלפי אנשים נמצאים בכותל המערבי ומשתמשים בתחבורה הציבורית, כאשר מטבע הדברים מדובר בציבור החרדי.

יואב בן צור: ואתה רואה את הסדרנים שעומדים ליד שער האשפות ופשוט דוחסים את האנשים לתוך האוטובוסים ודוחפים עד שאי אפשר לזוז, ורק אז הם נותנים לנהג הוראה לסגור את הדלת.

יואב בן צור: מי שמסתכל על האוטובוסים האלה – המחזה הוא פשוט מחזה לא סביר, לא הגיוני, וזה יוצא כאילו האנשים האלה נוסעים בחינם ורק עושים להם טובה שמעלים אותם לתוך האוטובוסים.

יואב בן צור: אתה מדבר על 20 שעומדים?

יואב בן צור: אני חושב ש-500 עומדים שם דחוסים, זה קטסטרופה להסתכל על זה.

ישראל אייכלר: השאלה מה יגיד האדם שנשאר למטה.

יואב בן צור: אם יהיה לו עוד אוטובוס זמין מיד, הוא יעדיף - - -

מנחם אליעזר מוזס: אם לפחות הוא ידע שיהיה - - -

יואב בן צור: לא, זה לא שיש אוטובוס אחד, אלא עומדת שיירה של אוטובוסים, אבל הוא לא שולח למעלה עוד אוטובוס עד שהוא לא מצליח לדחוס עוד ועוד.

יואב בן צור: אני ראיתי בעיניים שלי סדרן דוחף את האנשים פנימה, ורק כשצפוף הוא אומר "תסגור ותיסע".

יואב בן צור: איך אפשר לעשות דבר כזה?

<יצחק רודיך: אני יכול להתייחס?

יואב בן צור: אתה חייב להתייחס.

<יצחק רודיך: אני הייתי חושב הפוך על הפוך: אני מזמין את חברי הוועדה לבוא לכותל בסוכות, כאשר נמצאים שם עשרות אלפי איש, ולראות את שיירת האוטובוס שעומדת משער האשפות עד למטה, לראות את השוטרים שמנסים לנווט בין אותם עשרות אלפים, לראות את הפקחים של "אגד" שמנסים לנווט, ולראות גם את אותם אנשים שלפעמים אומרים "רק רגע, תן לי לעלות".

<יצחק רודיך: – "לא, תן לי לסגור, יש לי עוד עשרות אוטובוסים למעלה" – "לא, לא, תן לי לעלות, תן לי לעלות".

ישראל אייכלר: כי הוא כבר עומד שעה.

<יצחק רודיך: מה לעשות?

<יצחק רודיך: אלה התשתיות שנמצאות, הרי כולנו מכירים את הכבישים בכותל.

<דרור גנון: הכותל נבנה לפני 3,000 שנה, לא אנחנו קבענו את התשתיות שם.

<יצחק רודיך: אנחנו נשמח לשמוע פתרונות.

יואב בן צור: ידידי, אני איש כותל כבר הרבה שנים ואני מכיר את הכותל מקרוב כמעט 30 שנה, מתוך עיסוק יום-יומי עם הנושא.

יואב בן צור: וידידי הנכבד, אם יעמוד שם עוד שוטר או עוד סדרן ויגיד בנחישות "אני סוגר את הדלת, אתם לא עולים, מיד אחר כך יבוא אוטובוס אחר", זה יפתור - - -

<יצחק רודיך: אבל כמו שהרב אייכלר אמר, יש שם אנשים שעומדים ואומרים "תן לי לעלות, תן לי לעלות, המשפחה שלי כבר עלתה".

<יצחק רודיך: המקום הזה מאוד בעייתי.

<יצחק רודיך: אבל אני אומר אדרבא – ברכת כוהנים יוצאת ביום רביעי - - -

ישראל אייכלר: אני הזמנתי את שר התחבורה לבוא פעם.

ישראל אייכלר: אני מקווה שהוא יעשה את זה.

<יצחק רודיך: אני אומר יותר מזה – כולנו מסתכלים על הפוקוס של ברכת כוהנים, אבל כל ערב בסוכות יש עומס הרבה יותר גדול מאשר ברכת כוהנים.

<יצחק רודיך: כל ערב.

<יצחק רודיך: ואני עוד לא מדבר על יום חמישי בלילה, שזה בכלל... אבל יש מאמץ עליון, המשטרה סוגרת את כל אגן הכותל, כל אגן העיר העתיקה נסגר, ואולי כדאי שיבואו פעם אחת וישמעו את ההיערכות של המשטרה, של משרד התחבורה ו"אגד" ויראו את הדברים בצורה יותר רחבה.

ישראל אייכלר: "אפיקים", בבקשה.

ישראל אייכלר: שי מלכה, סמנכ"ל שירות ופיתוח של "אפיקים", בבקשה.

<שי מלכה: "אפיקים" ביצעה עבודת מטה שהתבססה גם על ניסיונה בשנים האחרונות וגם על התייעצות עם יועצים שלנו למגזר החרדי ויוצאי משרד התחבורה למגזר החרדי, ובנתה מפת תנועה מתוגברת, גם בקווי השירות מאשדוד לבני-ברק.

<שי מלכה: את קו 350 הידוע נתגבר בעשרות אחוזים לכיוון בני-ברק בערב החג, כך שברוב שעות היום יצאו שלושה אוטובוסים כל שש דקות ולקראת הסוף אפילו כמעט כל דקה.

<שי מלכה: הוא יצא גם מתחנת המוצא שלו וגם מאורך המסלול, על מנת להקל את העומסים - - -

ישראל אייכלר: היו הרבה בקשות להפריד את רובע ח', כדי שלא יצטרכו לעשות את כל הסיבוב.

<שי מלכה: אז אנחנו באמת נותנים לכך מענה באמצעות הפעלה של הקו מכמה נקודות יציאה שונות.

<שלומית אבינח: אז אוטובוס מלא לא יעשה את המסלול אם הוא מלא ב-ח'?

<שי מלכה: לא, זה לא קשור.

ישראל אייכלר: שיעשה את המסלול, אבל שלא יהיה מצב שכשהוא מגיע לתחנה כל האנשים רואים שהוא מלא ולא עולים.

<שי מלכה: נכון.

<שי מלכה: אנחנו למעשה חתכנו את המסלול לשניים - - -

ישראל אייכלר: יש לכם פקחים בשטח?

<שי מלכה: בוודאי, אדוני.

<שי מלכה: ייפרסו גם פקחים שלנו, גם פקחים - - -

ישראל אייכלר: פקחים שיודיעו שאפשר לשלוח אוטובוס ריק - - - ?

<שי מלכה: בהחלט.

<שי מלכה: פקחים מחוברים עם "מירס" למוקד שליטה, שגם נעבה אותו לטובת העניין.

<שי מלכה: גם בקווי השירות לבית-שמש, הקו הידוע 454, הוספנו לו לאחרונה קו חדש, 747, שהוא מהיר, שלא נכנס ליסודות ובית חלקיה, וגם הוא יתוגבר בערב החג.

<שי מלכה: בנוסף, קיצרנו את המסלולים לבקשת - - -

ישראל אייכלר: בשעתו היו טענות שאין לכם אוטובוסים רזרבה באשדוד ואם אוטובוס נתקע בדרך מבני-ברק לאשדוד או לבית-שמש אז כל הציבור מחכה עוד שעה עד שיגיע אוטובוס.

ישראל אייכלר: תוכלו להכין אוטובוסים בבית-שמש ובאשדוד כדי שלא תהיו תלויים באלה שעושים את הסיבוב?

<שי מלכה: זה מאוד תלוי בביקושים.

ישראל אייכלר: כשיש שעות עומס תהיו ערוכים להן, קחו בחשבון שאוטובוס יכול להיתקע באזור בני-ברק ולא יגיע לבית-שמש או אשדוד.

<שי מלכה: הסבירות שאוטובוס ייתקע היא מאוד נמוכה - - -

ישראל אייכלר: לא ייתקע כי יתקלקל, אלא ייתקע בפקקים.

<שי מלכה: אוקיי.

<שי מלכה: גם קווי השירות מבני-ברק לירושלים, 422, יתוגברו לאוטובוס כל שש דקות ולקראת הסוף גם כל דקה.

ישראל אייכלר: אני רוצה להגיד לפרוטוקול שמישהו אמר לי ש-422 הוא סגולה גדולה ונפלאה ל-402, שזורם כל הזמן.

ישראל אייכלר: הלוואי והיה גם לאשדוד ולעוד מקומות תחרות כזאת.

ישראל אייכלר: כך אמרו לי, שבגלל שיש 422 אז 402 נזכר להעמיד מספיק אוטובוסים, כדי שאנשים לא יעברו אליו.

<יצחק רודיך: לא, זה ציר שונה לחלוטין.

<דרור גנון: קודם כול, יש לו כמה חלופות, זה לא נסיעה בקו אחד.

<דרור גנון: דבר שני, במכרז שפכנו שם כמות כזאת גדולה של נסיעות - - -

ישראל אייכלר: איפה, ב-402?

<דרור גנון: לא, ב-322 באשדוד.

<דרור גנון: אתה שאלת על תחרות - - -

ישראל אייכלר: לא, עכשיו דיברתי על ירושלים.

ישראל אייכלר: אבל יש אשדוד–ירושלים?

<דרור גנון: אשדוד–ירושלים אין עדיין.

<דרור גנון: זה 450 ו-451 ש"אגד" מפעיל.

<דרור גנון: אבל לכיוון בני-ברק זה "אפיקים", ויש לו כמות אדירה של נסיעות.

ישראל אייכלר: אני אחזור על מה שהנוסע אמר לי.

ישראל אייכלר: הוא אמר שאם גם ל-450 תהיה תחרות של "אפיקים" אז היעילות שלו תהיה כמו של 402.

<דרור גנון: בוא אני אגיד את זה בצורה הכי אופטימית וזהירה: אני מעריך שבשנים הקרובות תהיה תחרות.

<דרור גנון: אני לא יודע אם זה יהיה "אפיקים", אלא מי ש... אני מעריך שתהיה תחרות.

ישראל אייכלר: אבל זה לא מוריד מהשבחים ל"אגד" על כך ש-402 זורם אצלם.

<דרור גנון: נכון.

<יצחק רודיך: להכניס את הכמות הזאת לבני-ברק – אני כחסיד ויז'ניץ ידוע מגיע ערב ראש השנה, וערב ראש השנה הקודם עמדנו מגבעת שמואל כדי להיכנס לבני-ברק.

<יצחק רודיך: זאת אומרת, הפקק התחיל כבר בכניסה לכביש 4, ורק הרמזור להיכנס לקח שעה וחצי עם כאלה כמויות של אוטובוסים.

<יצחק רודיך: ברוך השם, כן ירבו.

ישראל אייכלר: ברוכים הבאים לבני-ברק.

מנחם אליעזר מוזס: ואם יפתחו את רחוב מתתיהו זה יקצר, כי לא יצטרכו - - -

<דרור גנון: לא, זה לא - - -

<יצחק רודיך: אם נכנסת כזאת כמות של אוטובוסים - - -

<קריאות: - - -

ישראל אייכלר: עכשיו, אחרי שהחברות דיברו, אני מבקש מדרור גנון לדבר.

ישראל אייכלר: בבקשה.

<דרור גנון: תחבורה ציבורית זה אחד המקצועות הכי קשים שיש היום.

<דרור גנון: זה מקצוע שהוא גם כפוי טובה, כי כשהכול בסדר אף אחד לא יגיד לך כלום, אבל כשיש תקלה קטנה כולם יתנפלו עליך.

<דרור גנון: אבל זה בסדר, אנחנו מבינים את זה.

ישראל אייכלר: אבא שלי הוביל מתים, והוא אמר לי שמתים זה הכי טוב, כי הם לא מתלוננים על שום דבר.

<דרור גנון: אנחנו מנסים להפיק לקחים, ומפיקים לקחים, כל הזמן, מכל אירוע.

<דרור גנון: אני יכול להגיד לך בגאווה שהשימוש בתחבורה הציבורית, בעיקר במוצאי חגים ובאירועים, בעיקר במגזרים החרדיים, גדלה וגדלה באופן משמעותי מאירוע לאירוע.

<דרור גנון: למשל, אם אני משווה את פורים השנה לפורים שנה שעברה – זה לא דומה.

<דרור גנון: וכך זה בכל חג.

<דרור גנון: למשל בשבועות אמרנו שיהיה גידול של 5% עד 7%, ובסוף היה לנו גידול של 17%.

<דרור גנון: אנחנו ערים לזה שהגידולים הם משמעותיים, וככל שהגידולים יותר גדולים זה מסבך את העסק.

ישראל אייכלר: זה מראה על המצוקה הכלכלית, שלא מאפשרת להם רכבים פרטיים.

<דרור גנון: הפוך.

<דרור גנון: זה מראה על זה שעשינו דבר נכון עם מדיניות התעריפים.

<דרור גנון: הוזלנו את התעריפים, ואנשים מעדיפים לנסוע בתחבורה ציבורית, כי זה יותר כדאי, נקודה.

<דרור גנון: המחיר ירד בהרבה, וזה מבורך.

<דרור גנון: אבל זה דורש היערכויות מאוד מורכבות, מאוד מסובכות, תיאומים מאוד מורכבים עם כל הגורמים – עיריות, משטרה, גופי סמך שלנו שמטפלים בשוטף, כמו למשל תכנית-אב תחבורה, המפעילים, שצריכים להתרוצץ, וכל שאר הרכיבים שקשורים לזה.

<דרור גנון: בעקבות לקחים ודרישות שלך, הרב אייכלר, אנחנו דואגים שיהיו פקחים ושנדע איפה הם מוצבים מראש.

<דרור גנון: למשל, "אגד" התחייבו לנוכחות פקח ברחוב הגורן.

<דרור גנון: או פיקוח בלילה בין השעות 01:15 ל-01:45, שזה הפיק של הסוף – שיהיו פקחים וינתבו את האנשים ואת האוטובוסים.

<דרור גנון: או למשל בחול המועד, שיש להם פקחים שפרוסים בנקודות מצוינות שאנחנו יודעים עליהם.

<דרור גנון: או בליל התרת נדרים, שזה עד שלוש וחצי בבוקר.

ישראל אייכלר: בשנה שעברה אפשרת עד שלוש - - -

<דרור גנון: שלוש וחצי אוטובוס אחרון.

ישראל אייכלר: אז גם השנה - - -

<דרור גנון: גם השנה.

<דרור גנון: וגם הושענא רבה כל הלילה.

ישראל אייכלר: רק חסרים לך שני ימים בחול המועד לעשות בהם גם בלילה.

ישראל אייכלר: באמת, זה מאוד חסר.

<דרור גנון: בחול המועד יש עד אחת וחצי בלילה.

ישראל אייכלר: צריך להאריך את זה, כי המון אנשים מגיעים מכל הארץ.

<דרור גנון: אבל ככל שאתה מאריך אתה מייצר איזושהי בעיה אחרת.

<דרור גנון: בנוסף, ביום כיפור יתוגברו קווים חרדיים שנוסעים לשוק ארבעת המינים, שהמון מגיעים אליו.

<דרור גנון: בערב ראש חודש יש תגבור לכותל ותגבור של 163 לקבר רחל.

<דרור גנון: יש גם תגבור לכיוון הר המנוחות, שהרבה מגיעים לשם.

<דרור גנון: נעשו מיליון מפגשי היערכות, כבר לפני מספר חודשים.

<דרור גנון: השילוט האלקטרוני – שהיו עליו הרבה ויכוחים והרבה תיאומים, גם עם הכותל, גם עם העירייה, גם עם משרד התחבורה וגם עם המפעילים – בסוף הוא הוצב.

<דרור גנון: תפקידו הוא להודיע לאנשים שהעלייה לרחבת הכותל נסגרה ואז האנשים יודעים לרדת למטה.

<דרור גנון: כי בעבר הם לא ידעו איפה להיות, למטה או למעלה, והשלט הזה אמור לפתור את זה.

<דרור גנון: הוא מוזן בזמן אמת גם על ידי המשטרה וגם על ידי המפעילים, וגם הכותל מעורב בזה.

<דרור גנון: לגבי ההסברה, ביצענו הסברה משותפת.

<דרור גנון: משרד התחבורה לקח מהתקציב שלו ונתן כמה מאות אלפי שקלים להסברה.

<דרור גנון: הוא גם כינס את הכול פנימה וגם עשה את זה בצורה הרבה יותר ברורה ומסודרת, שזה גם תקדים.

<דרור גנון: בכל הנושא של מוקדי היציאה, יש פריסה בצורה אחרת, צורה יותר נכונה, כולל ניסיון לקצר מרחקי הליכה, לעשות הנגשה יותר טובה ויציאה מהירה החוצה, כמה שניתן.

מנחם אליעזר מוזס: נו, אז תמשיך את זה גם לרבי עקיבא - - -

<דרור גנון: כרגע אני מדבר על ירושלים.

<דרור גנון: בבני-ברק אנחנו קצת מוגבלים.

<דרור גנון: אבל לשאלתך, ניסינו את זה בעבר, אבל הבעיה שבסוף הג'י-פי-אס לא עובד והנהג צריך להחליט אם הוא מקצר או לא מקצר.

<דרור גנון: הרי מי באמת יודע באותו רגע...

<דרור גנון: ואז יש לך נהגים שמקצרים חצי מלאים, כי אין להם כוח לעמוד בפקק.

ישראל אייכלר: זה אסור שיקרה.

<דרור גנון: אבל זאת הבעיה שלנו.

<דרור גנון: וזה שעשינו בקרה ופיקוח - - -

ישראל אייכלר: יש לך פקחים.

ישראל אייכלר: אם תפסו אותו יוצא מוקדם הוא יקבל קנס שבחיים שלו הוא לא יעשה את זה.

מנחם אליעזר מוזס: פקח אחד בחזון איש פינת רש"י - - -

<דרור גנון: אתה מדבר על המסלול, לא על מוקד היציאה.

<דרור גנון: הרב אייכלר אמר שיהיו קנסות גם על המסלול.

ישראל אייכלר: הרב מוזס, אני אגיד מה אתה מציע: שעל המסלול יעמוד פקח משלכם ויגיד לנהג "אתה מלא – קח ישר לז'בוטינסקי".

מנחם אליעזר מוזס: דרור, שמעת את זה?

מנחם אליעזר מוזס: לשים פקח אחד ברבי עקיבא פינת רש"י, שזו התחנה האחרונה לפני שהוא פונה לחזון איש.

מנחם אליעזר מוזס: הפקח מסתכל באוטובוס ואומר "חצי אוטובוס – תפנה ימינה; אתה מלא וגדוש – צא החוצה".

מנחם אליעזר מוזס: אני מממן לך עכשיו, לחג הראשון, את הפקח הזה.

<דרור גנון: זה לא בעיה של פקח, זה בעיה של כמות.

<דרור גנון: .. בסדר, אני אבדוק את זה.

מנחם אליעזר מוזס: אבל עכשיו תבדוק את זה.

<דרור גנון: אני רשמתי, הרב מוזס, ואני אבדוק את זה.

ישראל אייכלר: אני הייתי אפילו נותן למשטרה את הסמכות להגיד לנהג.

<דרור גנון: שוטר לא יודע להחליט אם זה מלא או לא וזה גם לא תפקידו, הוא לא מתעסק בתחבורה.

מנחם אליעזר מוזס: פקח אחד יציל את הכול.

<דרור גנון: אנחנו נבדוק את זה ונענה.

<דרור גנון: אנחנו גם נערכנו עם תגבורים רבים מאוד של אוטובוסים אצל כל המפעילים.

<דרור גנון: גם נתתי להם הנחיה להיות רגישים, כי לפעמים קבלנים לא באים, כמו שראינו בל"ג בעומר.

<דרור גנון: לכן המפעיל יעמיד חלק מהאוטובוסים שלו ראשונים וזה ייתן לקבלנים יותר זמן להתארגן.

<דרור גנון: זאת אומרת, סידרנו את המתווה כך שלא יקרה מצב שאם לא הגיע קבלן לא יוצאות נסיעות.

<דרור גנון: עשינו אפילו עבודה יותר מפורטת, למשל, מי יוצא ראשון ומי יוצא אחרון.

<דרור גנון: למשל הבחורים של גור שישנים בבתי הספר מקפלים את המזרנים ורצים מהר לאוטובוס, בעוד שהמשפחות צריכות זמן לסדר את הבתים, להתארגן וכולי.

<דרור גנון: אז אנחנו עשינו מחקר ואנחנו גם יודעים כמה בחורים.

<דרור גנון: ..

<דרור גנון: בקיצור, ניסינו להגיע למקסימום שאפשר, בשביל לתת את רמת השירות הטובה ביותר.

<דרור גנון: המשטרה היא פקטור מרכזי בכל זה, ואני חושב שהם רתומים באופן מלא לעניין הזה.

<דרור גנון: הם נפרסו - - -

ישראל אייכלר: תוכלו לתת אישור זמני ל-20 נוסעים במקרים של צפיפות ובהוראה של - - - ?

<דרור גנון: כרגע אני לא יכול לתת אישור זמני, כי עדיין לא גמרנו את ההליך בתוך המערכת מבחינה בטיחותית.

<דרור גנון: העניין המשפטי טופל, אבל יש את העניין הבטיחותי, כלומר, כמה משקל כולל האוטובוס יכול לקחת ביחס להוראות היצרן.

<דרור גנון: אנחנו מסיימים עכשיו לעשות הוראות לעניין הזה שיגידו איזה סוגי אוטובוסים יוכלו לקחת ואיזה לא, ובקרוב אנחנו נוציא הנחיות למפעילים שמאפשרות לקחת יותר מעשרה נוסעים.

<דרור גנון: אבל זה לא יהיה 20, אולי 14, כי הכול חייב להיות בטיחותי לפי המשקל הכולל, כי אם עוברים את המשקל הכולל בסיבוב, האוטובוס יכול להתהפך.

מנחם אליעזר מוזס: לאיזה מרחק?

מנחם אליעזר מוזס: גם למירון?

<דרור גנון: זה לא קשור למרחק, זה קשור לכמות הנוסעים.

<דרור גנון: לגבי אברהם בן דוד, התכתבתי פה עם טופז, המפקחת על התעבורה שעובדת מולו.

<דרור גנון: היא אמרה שיש תכנית שעדיין לא מסוכמת לא עם העירייה ולא עם נתיבי ישראל - - -

<חנוך זיידמן: הם נפגשו ביום ראשון ואני מחכה לתשובה שלהם.

<דרור גנון: הם עדיין לא סיכמו את זה, אבל היא הבטיחה שהיא מטפלת בזה וזה ייגמר בהקדם.

ישראל אייכלר: מה זה "בהקדם"?

ישראל אייכלר: תן לי תאריך, כי אנחנו כבר ישבנו ישיבה מיוחדת על זה.

<קריאה: לפני פסח.

<דרור גנון: לא, לפני פסח עדיין לא היה אישור לכלום.

<דרור גנון: אחרי שקרן טרנר נתנה אישור בישיבה שהייתה אצלה במשרד התחבורה, ביחד עם ראש העירייה וחנוך, התחילו לעשות את התיאומים הסופיים של התכנית, וכנראה שהייתה פגישה - - -

ישראל אייכלר: אז תוך חודש?

ישראל אייכלר: חודשיים?

<דרור גנון: אני מבטיח לדווח לוועדה בסוף אוקטובר מה קורה עם זה.

מנחם אליעזר מוזס: אבל זה כבר יהיה אחרי החגים.

<דרור גנון: אני מתנצל, אנחנו צריכים ללכת, כי מחר אמורה להגיע כמות אדירה של אנשים ונקראנו לדגל.

<דרור גנון: תודה רבה וסליחה.

ישראל אייכלר: תודה רבה.

ישראל אייכלר: דרור, אני רק מזכיר לך שבעבר כבר העברת ל-443 - - -

<דרור גנון: כן, אנחנו עושים את זה, אנחנו נעביר לכל המסלולים הכי קצרים שיכולים להיות.

ישראל אייכלר: תודה לדרור גנון, סמנכ"ל בכיר במשרד התחבורה, שהואיל לבוא היום, ביום עמוס מאוד עם כל ההכנות להלוויה.

ישראל אייכלר: אני רוצה לבקש מסגן מפקד התנועה של משטרת ירושלים לספר לנו על ההיערכות שלהם.

ישראל אייכלר: דודי מזרחי, בבקשה.

<דודי מזרחי: צהריים טובים.

<דודי מזרחי: האתגר שלנו הוא לאפשר הגעה ועזיבה של קהל, ואני אחלק את זה לכותל וחגי תשרי.

<דודי מזרחי: מבחינת הכותל יש לנו מערכים שמצליחים, ומה שמצליח – אנחנו ממשיכים איתו.

<דודי מזרחי: אני מדבר גם על המעגלים הקרובים לכותל וגם הרחוקים ממנו.

<דודי מזרחי: במעגלים הקרובים לכותל אנחנו הולכים לסגור בכלל את התנועה לכלי רכב פרטיים ולא לאפשר בכלל הגעה בכלי רכב.

<דודי מזרחי: במעגלים הרחוקים יותר אנחנו מצמצמים ומדללים את התנועה, כדי לאפשר זרימה של תחבורה ציבורית בנתיבים האלה.

<דודי מזרחי: יהיו צירים מסוימים שתעבור בהם רק תחבורה ציבורית, ואנחנו יודעים לקבוע אותם, החל מדרכי ההגעה ודרך נקודות האיסוף בשאטלים - - -

ישראל אייכלר: איפה למשל?

<דודי מזרחי: למשל חניון הרכבת, שזו נקודת איסוף שמגיע אליה שאטל, ואנחנו יודעים לתת לו ציר יציאה ונסיעה רציפה עד הכותל.

<דודי מזרחי: בנוסף, ניתן עדיפות לתחבורה ציבורית במעגלים הרחוקים - - -

ישראל אייכלר: איפה אתם מחנים את האוטובוסים הפרטיים הרבים שמגיעים לסליחות ולחגים?

<דודי מזרחי: אוטובוסים פרטיים זה סוגיה די בעייתית, כי מצד אחד היא מביאה כמות של קהל, אבל הבעיה שם היא לא בהגעה אלא בפיזור.

<דודי מזרחי: כי נהג שמביא 50 נוסעים ובא לאסוף אותם, הוא לא יכול לזוז מהציר, שזה רק נתיב אחד - - -

ישראל אייכלר: אז מה אתה עושה איתם?

<דודי מזרחי: אנחנו לא נותנים להם, מבחינתנו זה כמו כלי רכב פרטי.

ישראל אייכלר: אז איפה הוא יעמוד?

ישראל אייכלר: מגיעים אלפי אנשים מכל הארץ – איפה הם יעמדו?

<דודי מזרחי: רק תחבורה ציבורית.

<דודי מזרחי: בנקודות מסוימות אנחנו לא יכולים להרשות לעצמנו להעמיד אוטובוס שיחכה לנוסע שנמצא עדיין בחוץ.

ישראל אייכלר: אז יש לכם חניון גדול באזור או משהו כזה?

<דודי מזרחי: חונים עצמאית.

ישראל אייכלר: זאת אומרת שהוא נוסע כל הזמן בכביש וחוסם חלק מהתנועה.

<דודי מזרחי: הוא לא ייסע, כי הוא בכלל לא ייכנס.

<דודי מזרחי: מי שייכנס לצירים שאנחנו חוסמים לתחבורה ציבורית זה רק מי שמשרד התחבורה מאשר - - -

ישראל אייכלר: אתה גם לא מאפשר לו להוריד את הנוסעים?

<דודי מזרחי: אני לא אתן לו להתקרב לגורן.

ישראל אייכלר: איפה אתה כן מאפשר לו?

<דודי מזרחי: לכותל הוא לא יוכל להגיע.

ישראל אייכלר: איפה הוא יוריד?

ישראל אייכלר: בהר ציון?

<דודי מזרחי: הוא יכול להוריד בהר ציון, הוא יכול להוריד ביפו.

ישראל אייכלר: ומשם?

<דודי מזרחי: או ברגל או בתחבורה ציבורית.

<דודי מזרחי: כי אין לנו מענה לאיסוף.

ישראל אייכלר: אין שאטלים?

<אסף אברהמי: בחול המועד ובליל התרת נדרים לפני כיפור יש קו 11 מחניון טדי, והיום כל האוטובוסים הפרטיים יודעים להגיע לשם ולפרוק את האנשים, ושם הם עולים לאוטובוסים של "אגד" ונוסעים לכותל וחוזרים לשם.

<אסף אברהמי: יש דבר נוסף שהעירייה - - -

ישראל אייכלר: צריך להודיע את זה לציבור.

<אסף אברהמי: הוא יודע את זה, עושים את זה כבר כמעט ארבע שנים.

ישראל אייכלר: ויש שאטלים מטדי לכותל המערבי?

<אסף אברהמי: כן, אוטובוסים בשירות, לא שאטלים.

ישראל אייכלר: בחול המועד?

<אסף אברהמי: כן, כל הזמן, מהבוקר.

<אסף אברהמי: וזה גם בשיתוף פעולה עם רכבת ישראל, כלומר, יש תיאום בין האוטובוסים האלה לבין רכבת ישראל, כך שכל פעם שמגיעה רכבת, אחת לשעה, האוטובוס ממתין לנוסעים והם יורדים מרכבת ישראל ונוסעים לכותל, ואותו דבר בחזור.

ישראל אייכלר: בכל חול המועד?

<אסף אברהמי: בכל חול המועד.

<אסף אברהמי: בנוסף, העירייה מפעילה קו קבוע מחניון הרכבת, שאנשים יכולים לחנות את הרכבים הפרטיים שלהם בחניון הרכבת ולנסוע משם.

<אסף אברהמי: הקרן לירושלים מממנת את זה.

<אסף אברהמי: יש שם כל 20 דקות אוטובוס, גם לנכים, דרך עיר דוד.

<אסף אברהמי: זה המסלול הכי קצר שיש, וזה עובד.

ישראל אייכלר: אני רוצה לתת לדודי להמשיך לסקור את הפריסה שלהם בעיר.

<דודי מזרחי: כמו שאמרתי, אוטובוסים פרטיים לא ייכנסו, רק תחבורה ציבורית של החברות שנקבעו על ידי משרד התחבורה.

<דודי מזרחי: מעבר לסגירות של המעגלים הקרובים והרחוקים, אנחנו מפעילים מערכים כל הזמן, 24 שעות.

<דודי מזרחי: אנחנו לא באים בבוקר של אותו יום ומתחילים להיערך, אלא אנחנו נערכים 24 שעות כדי למנוע חסמים והפרעות.

<דודי מזרחי: לדוגמה, אנחנו יודעים שבלילה אנשים מגיעים לכותל ו"זורקים" את הרכבים על הצירים, ואנחנו נותנים לזה מענה.

ישראל אייכלר: מה המענה?

<דודי מזרחי: מניעת כניסת כלי רכב למעגלים הקרובים - - -

ישראל אייכלר: בכל אזור העיר העתיקה?

<דודי מזרחי: אף אחד לא יחנה, ומי שכבר יצליח לעבור אותנו במקומות כאלה ואחרים, אנחנו פשוט נגרור אותו, כך שנגיע לבוקר במצב שאנחנו יכולים לעבוד ולתת את השירות המתאים לתחבורה הציבורית.

<דודי מזרחי: דבר חשוב נוסף זה ניתוב קהל והסבר לקהל, כי קהל שעומד לא יודע לאן ללכת.

<דודי מזרחי: לכן השילוט שנעשה בכיכר גורן כדי להכווין קהל, בשילוב פקחים, זה מענה הולם.

<דודי מזרחי: שאלת פה לגבי אכיפה.

<דודי מזרחי: כמדיניות אנחנו לא אוכפים בערבי חג ובחג, אלא אנחנו פועלים למניעה של אירועים כאלה.

<דודי מזרחי: אנחנו לא רוצים להגיע ולתת את הדוח - - -

ישראל אייכלר: הדוח לא יעזור לך, אלא רק להזיז את הרכב.

<דודי מזרחי: אנחנו רוצים למנוע את הבעיה מבעוד מועד, ולכן אנחנו נערכים לחסימות צירים וכולי.

ישראל אייכלר: מה אתם עושים אם קורה משהו בכביש סולטאן סולימאן?

<דודי מזרחי: בסולטאן סולימאן אנחנו יודעים לתת את התשובה במקרה של אירוע ביטחוני כזה או אחר, באמצעות הסטת כל התחבורה הציבורית דרך צומת הכלבייה, בריכת הסולטאן.

ישראל אייכלר: בהר ציון למטה.

<דודי מזרחי: נכון, דרך הר ציון.

ישראל אייכלר: פעם קראו לזה "דרך האפיפיור".

מנחם אליעזר מוזס: כי פתחו את זה בשביל האפיפיור, שביקר אז בארץ.

ישראל אייכלר: הכביש מבריכת הסולטאן עד הר ציון, שהיה בשליטת ישראל לפני ששת הימים, נוצר בשביל ביקור האפיפיור ב-65'.

ישראל אייכלר: כשכבשו את הכותל המערבי ואת העיר העתיקה, ב-67', כל אזרחי ירושלים הגיעו לדרך האפיפיור, ומשם הלכנו דרך סילואן לשער האשפות, לכותל המערבי.

<דודי מזרחי: אני ממשיך.

<דודי מזרחי: אנחנו יודעים לתת מענה גם לאירוע ביטחוני כזה או אחר, בכך שנהפוך את התנועה.

<דודי מזרחי: פרסום לקהל זה אחד הדברים הכי חשובים באירועים כאלה: מאיפה להגיע, דרכי הגעה, איזה צירים חסומים, הגעה בתחבורה ציבורית וכולי.

<דודי מזרחי: בנוסף, יש ישיבות תיאום עם כל מפעילי התח"צ, בפיקוח וריכוז של משרד התחבורה ותכנית-אב לתחבורה.

<דודי מזרחי: באירועים הקריטיים כמו ערב החג וסליחות אנחנו יודעים לתת מענה ברמת שת"פ בפיקוד הכי בכיר לבעיות מקומיות שמתעוררות, כדי להסיר חסמים.

<דודי מזרחי: זה משהו שלמדנו לעשות עם השנים והוא רץ טוב.

<דודי מזרחי: אנחנו מתייחס לערב החג ולמוצאי החג – כל אחד מהם בפני עצמו.

<דודי מזרחי: עד כאן, תודה.

ישראל אייכלר: אני רוצה להודות לדודי מזרחי, ולעבור לרב-פקד פרדי קוסקס, קצין הנחיה ותיאום מבצעים.

<פרדי קוסקס: אנחנו באגף התנועה פחות נוגעים בתחבורה הציבורית שבתחום העירוני ויותר פועלים על הכבישים הבין-עירוניים.

<פרדי קוסקס: קודם כול, ביטלנו את עבודות הכביש במהלך חגי תשרי ואפילו לפני, למעט עבודות דחופות שתהיה בהן סכנת בטיחות או סכנת חיים.

מנחם אליעזר מוזס: למשל מחלף חמד למטה.

<פרדי קוסקס: בכל מקום שתהיה סכנה ויהיה צורך לעבוד בכביש.

<פרדי קוסקס: אבל כעיקרון ביטלנו את העבודות בכל חגי תשרי.

<פרדי קוסקס: חברי דיבר פה על מתן עדיפות לתנועה לכיוון ירושלים בכל הצירים המובילים מכל הכיוונים – כביש 4, בני-ברק, כביש 1, כביש 443, כביש 375 וכן הלאה.

<פרדי קוסקס: אנחנו נערכים לכך בהיערכות מאוד גדולה, כמו בשגרה.

מנחם אליעזר מוזס: מה מבחינת הכניסה לבני-ברק, שעה וחצי בערב ראש השנה?

<פרדי קוסקס: אנחנו לא נתקלנו בזה, זו פעם ראשונה שאני שומע את הדבר הזה.

<הוד לוי: איפה זה?

<יצחק רודיך: בצומת של גבעת שמואל, לפני שאתה עולה לגשר, כל הגשר עומד.

<יצחק רודיך: בכביש שאתה עולה ל-4, טיפ-טיפה אחרי מסובים הכול כבר עומד, עד לכניסה לבני-ברק, בגלל הרמזור.

<יצחק רודיך: צריך שתהיה הכוונה בכניסה וייתנו עדיפות לכניסה, כי אין כמעט יציאה; ברמזור היציאה אף אחד לא יוצא.

מנחם אליעזר מוזס: כיוון הרמזור זה בידי המשטרה או העירייה?

<הוד לוי: אני חייב לומר משהו שמאתגר אותנו בימים האחרונים.

<הוד לוי: מאחר שיש את העבודות ברכבת הקלה בז'בוטינסקי, כל מי שמגיע לז'בוטינסקי, waze מפנה אותו לתוך העיר בני-ברק.

<הוד לוי: כרגע זה מאתגר אותנו, כי ככל שהעבודות ברכבת הקלה ימשיכו, בני-ברק תיתקל בהרבה יותר בעיות.

<הוד לוי: אנחנו יודעים שיש לנו בעיה של מספר כניסות מוגבל לתוך העיר.

ישראל אייכלר: אני רוצה לחזור לרב-פרק פרדי.

ישראל אייכלר: לגבי הכביש העולה לירושלים - - -

<פרדי קוסקס: כל הכבישים שעולים לירושלים, לא רק כביש 1.

<פרדי קוסקס: אנחנו נערכים בכל הכבישים, אנחנו יודעים לתת את המענה, כולל מתנדבים ביחידת ג'יפים מיוחדת שלנו שמפנים רכבים.

ישראל אייכלר: לפעמים בערב חג, ממש בשעות האחרונות, כשאנשים רוצים מאוד להגיע, דווקא אז יש פקקים גדולים בעלייה לירושלים.

<פרדי קוסקס: חשוב לי להגיד פה לחברות תחבורה ציבורית שהתחבורה הציבורית צריכה להיות עם רכבים תקינים.

<פרדי קוסקס: כי לפעמים שולחים איזה רכב שהוא ישן, לא כל כך טוב מבחינה מכנית, ואז הוא נתקע על הכביש ויוצר בעיה מאוד רצינית.

<פרדי קוסקס: לכן אני קורא להשתמש ברכבים תקינים וחדישים.

<פרדי קוסקס: אנחנו אמנם יודעים לתת לזה מענה, אבל גרירה של רכב כזה לוקחת זמן, ועד שמגיע רכב חלופי אנשים יורדים לכביש והסיכון גובר.

ישראל אייכלר: יש לכם סמכות להפנות את התחבורה הציבורית מכביש 1 לכביש 443 כאשר אתה יודע ששם הרבה יותר פנוי?

<פרדי קוסקס: אנחנו קוראים לזה דילול תנועה על כביש 1 והפניה לכביש אחר.

<פרדי קוסקס: ברגע שתצא הוראה כזאת אנחנו נבצע.

<שלומית אבינח: מי נותן את ההוראה?

ישראל אייכלר: אני מבין ממשרד התחבורה שהם יותר גמישים היום בעניין - - -

<יצחק רודיך: צריך הוראה בכתב.

ישראל אייכלר: לא, לדעתי למשטרה יש סמכות גם בלי משרד התחבורה.

<פרדי קוסקס: אנחנו עשינו את זה בשלג ואנחנו יכולים לעשות את זה גם לפי בקשה מיוחדת.

ישראל אייכלר: אז אנחנו מבקשים - - -

<פרדי קוסקס: מי זה "אנחנו"?

ישראל אייכלר: הוועדה לפניות הציבור של הכנסת מבקשת.

<פרדי קוסקס: אנחנו נטפל בזה.

<פרדי קוסקס: אבל אנחנו צריכים לדעת מתי, באיזה שעות, עד מתי - - -

ישראל אייכלר: לא, מתי שיש עומס.

ישראל אייכלר: הרי אתם אלה שבשטח.

<פרדי קוסקס: אנחנו יודעים שבברכת כוהנים אמורה להגיע הרבה תחבורה ציבורית לירושלים בחול המועד סוכות.

<יצחק רודיך: בברכת כוהנים התחבורה הציבורית שמגיעה לירושלים זה לא סדר גודל גדול.

<יצחק רודיך: מה שבעיקר זה מהצהריים והלאה.

<פרדי קוסקס: אתה מדבר על ברכת כוהנים?

ישראל אייכלר: לא רק ברכת כוהנים, בחול המועד, בכל חגי תשרי בשעות אחר הצהריים.

<פרדי קוסקס: תגידו מתי יש צפי לעומס.

ישראל אייכלר: אנחנו נשלח לך במכתב דוגמאות דרך לשכת שר המשטרה.

ישראל אייכלר: זה משהו שיכול לשחרר את כל הכביש.

ישראל אייכלר: אם אתה מקבל דיווח מהשוטרים שלך שב-443 פנוי וב-1 תקוע, אז אתה משחרר.

<פרדי קוסקס: אני מציע שלפני שאתם מפנים את הבעיה הזאת למשטרה - - -

<קריאה: אתם יודעים מה קורה ב-443?

<קריאה: לא תמיד פנוי שם.

ישראל אייכלר: אני יודע.

ישראל אייכלר: בגלל שעשו שם מחסום.

<פרדי קוסקס: אפשר להפנות את זה לחברות התחבורה הציבורית.

ישראל אייכלר: לא, להן אין סמכות, הנהג לא יכול לעשות את זה.

<יצחק רודיך: אנחנו עובדים לפי רישוי.

<יצחק רודיך: כלומר, גם אם האוטובוס יעמוד חמש שעות, אסור לנו לסטות מהמסלול.

<פרדי קוסקס: עוד דבר קטן.

<פרדי קוסקס: הזכירו פה את התחבורה בתחום העירוני, אז אני רוצה לומר שאנחנו מתואמים עם המחוזות בנקודות ההשקה.

ישראל אייכלר: תודה.

ישראל אייכלר: אני רוצה לעבור לעיריית ירושלים, שכבר הרבה פעמים היו אצלנו ויצאו בעוגמת נפש בגלל השלט הזה.

ישראל אייכלר: זו בושה שוועדת הכנסת הייתה צריכה לדון בזה שלוש ישיבות.

ישראל אייכלר: אנשים קשישים וזקנים שיוצאים מהכותל המערבי לא יודעים אם האוטובוס יעלה אליהם או שהם צריכים לרדת, והם עומדים שעות.

ישראל אייכלר: אז עכשיו, ברוך השם, זה תוקן.

ישראל אייכלר: נמצא איתנו אסף אברהמי, שמשקיע הרבה בעניין הזה.

ישראל אייכלר: בבקשה.

<אסף אברהמי: אני מתכנית-אב, אבל אני מייצג גם את העירייה.

<אסף אברהמי: אני מנהל את יחידת התחבורה הציבורית בתכנית-אב לתחבורה.

<אסף אברהמי: אנחנו גוף סמך גם של משרד התחבורה וגם של העירייה.

<אסף אברהמי: השלט, שגם אמרת עליו שיש את "כיפת ברזל" בעוד שאת זה עוד לא הצליחו להמציא - - -

<יצחק רודיך: יש כמה פתגמים שאי אפשר למחוק אותם מהפרוטוקול.

ישראל אייכלר: יש הרבה דברים במדינה שמתאימים למשל הזה שאפשר ליצור "כיפת ברזל" אבל אי אפשר לעשות.

ישראל אייכלר: ..

<אסף אברהמי: זה אמנם לא הנושא, אבל אפילו לחפור מרחבת הגורן ועד השער של השומר בשביל להעביר חשמל לשלט זה דבר שדורש תיאום שחוץ מכוח עליון כולם היו מעורבים בו.

<אסף אברהמי: זה לא פשוט להתעסק בכותל, אבל ברוך השם זה נעשה.

<אסף אברהמי: ויש דבר נוסף שנעשה, שהוא גם מאוד חשוב ולקח הרבה זמן - - -

ישראל אייכלר: אתה יודע כמה זמן לקח לפנות את כל שכונת המוגרבים מהכותל המערבי ולהפוך את זה לרחבה?

ישראל אייכלר: יומיים.

ישראל אייכלר: עם דחפורים.

ישראל אייכלר: בששת הימים, בזמן המלחמה, פינו שכונה שלמה ענקית, מהכותל המערבי עד שער האשפות.

ישראל אייכלר: אבל היום להעביר חוט חשמל משער האשפות עד כיכר הגורן לקח בין חצי שנה לשנה.

<אסף אברהמי: אני מניח שהחוקים הסטטוטוריים של אז היו יותר קצת יותר מקילים.

<אסף אברהמי: העירייה הלכה לקראת זה, היא עשתה צעדים לא פשוטים ואפשרה לנו לקבל מפרץ ממש לפני הכניסה לשער האשפות, קיבלנו אותו, ועכשיו מתחילים את כל פעולות האכיפה, כי כיום חונים שם אוטובוסים של תיירים.

<אסף אברהמי: מדובר במפרץ שמתחיל לפני הכניסה לרחבת שער האשפות עד סוף הירידה כמעט, עד גבעתי.

<אסף אברהמי: זה מפרץ שיאפשר לנו מצב שאוטובוסים שמגיעים לרחבה בגורן ימתינו במפרץ עם הנוסעים, כאשר מי שירצה לרדת יוכל לרדת, וברגע שהרחבה מתפנה האוטובוס יוכל להיכנס לתוכה ולא לפספס את הרחבה, כפי שקרה לפני שהיה לנו את המפרץ.

ישראל אייכלר: זה כבר יפעל בחול המועד הזה?

<אסף אברהמי: בחול המועד אין לנו בעיה, כי ממילא סוגרים שם.

<אסף אברהמי: אבל עכשיו, בכל הימים של עשרת ימי תשובה, שיש תגבור של הקווים ופעילות מאוד גדולה בכל האזור, אז כן.

<אסף אברהמי: היום, כשאתה מעמיד פקח של "אגד" או פקחים שלנו – עכשיו יש להם כלים להתמודד.

<אסף אברהמי: בעוד שלפני שהיה את המפרץ, ברגע שהגיע אוטובוס, לא היה לו לאן לנווט אותו - - -

ישראל אייכלר: אתם תוכלו להעמיד רכבת אוטובוסים בשעות העומס, כך שמיד כשאוטובוס מתמלא יש אוטובוס רזרבה?

<אסף אברהמי: יש היום אפשרות לנהל את הדבר הזה בכותל, מה שלא היה עד לפני שבועיים.

ישראל אייכלר: זו בשורה טובה מאוד.

ישראל אייכלר: אני רוצה להודות לך, אסף אברהמי.

ישראל אייכלר: יש עוד שני פונים שרצו לדבר, אליהו קונאק וחנוך יצחקי.

ישראל אייכלר: בקצרה בבקשה.

<אליהו קונאק: אני רוצה להודות לך שאתה מעלה את הנושא.

<אליהו קונאק: בכל שנה יש אלפי בחורים, משפחות, מבוגרים שמגיעים לשמחות בית השואבה ואין להם דרך לחזור הביתה, כי התחבורה נגמרת בשעה אחת.

<אליהו קונאק: יש גם הרבה שלא משתתפים בזה כי הם יודעים שהם לא יכולים לחזור הביתה.

<אליהו קונאק: בשביל הציבור החרדי התחבורה הציבורית היא דבר שאין לו אלטרנטיבה, ובשבילנו, הבחורים, שמחות בית השואבה זה אירוע התרבות היחיד אולי שיש לנו, ולכן אנחנו מבקשים שכמו שיש קווי לילה, שיפעלו גם קווים בחול המועד עד שתיים וחצי-שלוש בלילה, כדי שאנחנו נוכל לחזור הביתה.

ישראל אייכלר: דיברנו הרבה בוועדה על העניין של קווי הלילה.

ישראל אייכלר: יש בכל הארץ קווי לילה שנוסעים כמעט ריקים, בעוד שפה יש עומסים גדולים.

ישראל אייכלר: וקיבלנו פניות גם ממפעילים שטוענים שהם יכולים לתת אוטובוסים לכל הלילה, ואין שום סיבה שהם לא יעשו את זה בזמנים ומועדים.

ישראל אייכלר: אנחנו נפנה לשר התחבורה גם בעניין הזה.

ישראל אייכלר: כבר דיברנו איתו הרבה פעמים, אבל אולי עכשיו, שהוא גם עובד בשבתות, הוא יוכל גם בלילה לתת אוטובוסים.

ישראל אייכלר: תודה רבה לכם, אני רוצה לסכם.

<אהרן גרטנהויז: אני רוצה להעלות עוד נקודה אחת, לגבי אוטובוסים עירוניים שמשתמשים בהם לנסיעות בין-עירוניות.

ישראל אייכלר: בסדר גמור.

ישראל אייכלר: אני מסכם.

ישראל אייכלר: א', אני רוצה לברך על פתיחת רחוב בן דוד בבני-ברק בערב ראש השנה ובחגי תשרי ואני מבקש שזה יישאר קבוע, על דעת כל הוועדה ועל דעת כל הציבור.

ישראל אייכלר: צריך להפסיק את הוויכוח בין משרד התחבורה לעיריית בני-ברק, הוא לא בריא לאף אחד ובוודאי שלא לנוסעים.

ישראל אייכלר: הייתי אפילו עושה חוק שכל ראשי עיריית בני-ברק ומשרד התחבורה וחברי הכנסת ייסעו באוטובוסים מבני-ברק לירושלים או לכל מקום עד שהעניין יסודר, ואז תראו כמה מהר זה יסודר.

ישראל אייכלר: אבל אני בכל זאת מברך על ההיענות לבקשת הוועדה עוד מלפני פסח שלפחות בחגים יפתחו את אברהם בן דוד.

ישראל אייכלר: אני רוצה לברך על הצבת השלט בכותל המערבי.

ישראל אייכלר: הרבה זקנים וקשישים פנו אלינו בזעקות בקשר לכך.

ישראל אייכלר: אדם צעיר יכול לרוץ מפה לשם, אבל אדם זקן לא יכול.

ישראל אייכלר: מדובר בעדכון מידע לאלפי נוסעים והיענות לישיבות רבות שבהן הוועדה ניסתה לעשות שיתוף פעולה בין "אגד", לעיריית ירושלים ולמשרד התחבורה.

ישראל אייכלר: אני רוצה לברך על היערכות חברת "אפיקים" באשדוד ועל חלוקת המסלול באשדוד, שזה גם דבר שדיברנו עליו הרבה.

ישראל אייכלר: אני רוצה לברך על 422, שיתוגבר לכיוון בני-ברק.

ישראל אייכלר: גם ל-454 הוסיפו קו, 474, דרך כביש 7 מאשדוד.

ישראל אייכלר: אני גם רוצה לברך על הארכת שירות התחבורה הציבורית בליל התרת נדרים ובלילות חול המועד.

ישראל אייכלר: אנחנו מבקשים שתהיה חובה של נוכחות פקחים של משרד התחבורה, כדי לוודא שהדברים זורמים בזמן אמת.

ישראל אייכלר: אני מברך על הודעת משרד התחבורה שבקרוב יוכלו להסיע מעבר לעשרה נוסעים.

ישראל אייכלר: יש לזה כבר אישור משפטי ועכשיו בודקים ענייני בטיחות.

ישראל אייכלר: אני רוצה לציין ולהדגיש, לאור תלונות של נוסעים רבים, שאני לא מתכוון שזה יהיה במקום הזרמת אוטובוסים, אלא רק במקרים שבהם אדם יצטרך להישאר בתחנה ואין לו אוטובוס.

ישראל אייכלר: אני רוצה לברך על כך שמשרד התחבורה הודיע לנו שתוך חודש הוא יודיע לנו מה קורה עם פתיחה סופית וקבועה של רחוב בן דוד בבני-ברק, כדי לאפשר יציאה בבני-ברק.

ישראל אייכלר: הוועדה רשמה את בקשת הרב מוזס לפתוח ציר כניסה נוסף לעיר בני-ברק, מגבעת שמואל.

ישראל אייכלר: אני רוצה להודיע לציבור שיהיו שאטלים בחול המועד ובליל התרת נדרים מחניון טדי לכותל, ושיהיו מחניון הרכבת הסעות לכותל, גם לנכים, גם לאנשים שמגיעים מתחבורה ציבורית וגם לאנשים שמגיעים באוטובוסים שאינם תחבורה ציבורית.

ישראל אייכלר: אני רוצה לברך את המשטרה על ההוראה להפסיק את העבודות על כביש 1 בימי חגי תשרי, ועל הודעת משרד התחבורה והמשטרה שהם יאפשרו העברת אוטובוסים בעת עומס בדרך לירושלים, מכביש 1 לכביש 443, לפי הצורך.

ישראל אייכלר: אני שוב מברך על הקמת המפרץ של עיריית ירושלים לחניית אוטובוסים ליד שער האשפות, כדי שיוכלו לנהל את צי האוטובוסים לכותל.

ישראל אייכלר: הוועדה חוזרת ודורשת ומבקשת שיהיו קווי לילה בלילות שמחת בית השואבה בחול המועד עד לפנות בוקר.

ישראל אייכלר: אני רוצה להודות לכולכם, שנה טובה, כתיבה וחתימה טובה.